**З А П И С Н И К**

Са пете седнице Скупштине општине Пожега, одржане 09.03.2021. године.

Седница је почела са радом у 10.00 часова.

Седницом председава председник Скупштине општине Пожега Дејан Мркић.

Записник води референт Лела Богдановић.

Седница се аудио снима.

Седници од изабраних 52 одборника, присуствује 42 одборника.

Председавајући констатује да седници Скупштине присуствује довољан број одборника, тако да Скупштина може радити и пуноважно одлучивати.

Поред одборника, седници Скупштине присуствовали су и: председник општине Ђорђе Никитовић и заменик председника општине Иван Новаковић, помоћник председника општине Дејан Петровић, затим Општински правобранилац Миладин Филиповић, начелник Општинске управе Славица Петровић, заменик начелника Општинске управе Мирослав Ковачевић, представници установа и Јавних предузећа и представници медија (Раде Марковић, Телевизија Пожега и Радио Пожега).

Председник Скупштине Дејан Мркић је у складу са Пословником о раду Скупштине дао следећа обавештења: достављен је амандман на 2. Тачку дневног реда који је поднео одборник Никола Јовановић, који је Општинско веће прихватило, па је самим тим постао саставни део предлога ребаланса буџета. Такође доставњени су и став Савета за буџет и финансије у вези ребаланса буџета, образложење Одлуке о додели општинских признања „ 7. Април“ и материјал са АМК. Уз наведено, достављењн је и амандман на дневни ред одборнице Олге Крсмановић, којим се предлаже да се данашња седница допуни тачком „ОДЛУКА О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ЗЕМЉИШТА ОЗНАЧЕНОГ КАО КП БР 465/12 КО ПОЖЕГА 01 БРОЈ 011-40/2020 ОД 18.12.2020. ГОДИНЕ“ са образложењем.

С тим у вези, председавајући је дао на гласање наведену тачку дневног реда.

Скупштина је већином гласова, пошто је “за” гласало 32 одборника, “против” нико, “уздржан” нико, остали нису гласали, усвојила предложену допуну.

Усвојени амандман ће постати 26. тачка данашњег дневног реда.

Председавајући је након овог гласања, даје на гласање дневни ред у целини са усвојеним амандманом.

Скупштина је већином гласова, пошто је “за” гласало 35 одборника, “против” нико, “уздржан” нико, остали нису гласали, усвојила данашњи дневни ред у целини са свим допунама и изменама.

**ДНЕВНИ РЕД**

1. **ЗАПИСНИК СА ЧЕТВРТЕ СЕДНИЦЕ СКУПШТИНЕ**
2. **ОДЛУКА О РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**
3. **ОДЛУКA О ДОНОШЕЊУ ПЛАНА ДЕТАЉНЕ РЕГУЛАЦИЈЕ ЗА ИЗГРАДЊУ ПАРКИНГ ПРОСТОРА УЗ КОМПЛЕКС ФАБРИКЕ МУНИЦИЈЕ У ВИСИБАБИ**
4. **ОДЛУКА О ДОДЕЛИ ОПШТИНСКОГ ПРИЗНАЊА „7. АПРИЛ“ ЗА 2021. ГОДИНУ**
5. **ОДЛУКА О ПЛАЋАЊУ БОРАВИШНЕ ТАКСЕ ЗА ФИЗИЧКА ЛИЦА КОЈА ПРУЖАЈУ УГОСТИТЕЉСКЕ УСЛУГЕ СМЕШТАЈА У ОБЈЕКТИМА ДОМАЋЕ РАДИНОСТИ И СЕОСКОМ ТУРИСТИЧКОМ ДОМАЋИНСТВУ**
6. **ОДЛУКА О ИЗМЕНИ И ДОПУНИ ОДЛУКЕ О ПОКРЕТАЊУ ПОСТУПКА ЛИКВИДАЦИЈЕ ЈАВНОГ ПРЕДУЗЕЋА„ДИРЕКЦИЈА ЗА ИЗГРАДЊУ ПОЖЕГА“ ПОЖЕГА**
7. **ОДЛУКА О РЕДОВНОМ АЖУРИРАЊУ ПОДАТАКА О ВРЕДНОСТИ ИМОВИНЕ ОПШТИНЕ ПОЖЕГА**
8. **ОДЛУКА О ПРИБАВЉАЊУ, РАСПОЛАГАЊУ И УПРАВЉАЊУ СТВАРИМА У ЈАВНОЈ СВОЈИНИ ОПШТИНЕ ПОЖЕГА**
9. **ОДЛУКА О УСПОСТАВЉАЊУ, АЖУРИРАЊУ И ПРИСТУПУ ПОДАЦИМА О ИМОВИНИ У ЈАВНОЈ СВОЈИНИ ОПШТИНЕ ПОЖЕГА**
10. **ОДЛУКА О ПРИБАВЉАЊУ У ЈАВНУ СВОЈИНУ НЕПОКРЕТНОСТИ НА КП БР 428/16 СВЕ КО ПОЖЕГА**
11. **ОДЛУКАО ПРИБАВЉАЊУ У ЈАВНУ СВОЈИНУ НЕПОКРЕТНОСТ БЛИЖЕ ОПИСАНУ КАО КП БР 1227 КО ПОЖЕГА У ПОВРШИНИ ОД 0,07,28ха**
12. **ОДЛУКA O ПРИДРУЖИВАЊУ ИНИЦИЈАТИВИ “СПОРАЗУМ ГРАДОНАЧЕЛНИКА ЗА КЛИМУ И ЕНЕРГИЈУ“**
13. **ОДЛУКА О ПРИЗНАВАЊУ ТРОШКОВА ПРЕВОЗА УЧЕНИЦИМА ШКОЛА СА ТЕРИТОРИЈЕ ОПШТИНЕ ПОЖЕГА**
14. **ПРОГРАМ РАДА ТО РЕГИЈА ЗАПАДНА СРБИЈА ЗА 2021. ГОДИНУ**
15. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „ДУБОКО“ УЖИЦЕ ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ**
16. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ**
17. **ДАВАЊЕ САГЛАСНОСТИ НА ОДЛУКУ О УТВРЂИВАЊУ ЦЕНЕ ВОДЕ ИЗ СИСТЕМА „РЗАВ“ ЗА 2021. ГОДИНУ**
18. **ИЗМЕНЕ И ДОПУНЕ ПРОГРАМА ПОСЛОВАЊА ПРЕДУЗЕЋА ЈП „РЗАВ“ АРИЉЕ ЗА 2021. ГОДИНУ**
19. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „НАШ ДОМ“ ПОЖЕГА ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ**
20. **ДАВАЊЕ САГЛАСНОСТИ НА ЦЕНОВНИК ВОДОВОДНИХ И КАНАЛИЗАЦИОНИХ УСЛУГА НА ТЕРИТОРИЈИ ОПШТИНЕ ПОЖЕГЕ - ЈКП „НАШ ДОМ“ ПОЖЕГА ЗА 2021. ГОДИНУ**
21. **ДАВАЊЕ САГЛАСНОСТИ НА ЦЕНОВНИК ГРАЂЕВИНСКИХ УСЛУГА И РАДОВА НА ИЗГРАДЊИ ВОДОВОДНЕ И КАНАЛИЗАЦИОНЕ МРЕЖЕ НА ТЕРИТОРИЈИ ОПШТИНЕ ПОЖЕГА - ЈКП „НАШ ДОМ“ ПОЖЕГА ЗА 2021. ГОДИНУ**
22. **ОПЕРАТИВНИ ПЛАН ОДБРАНЕ ОД ПОПЛАВЕ ЗА ПОДРУЧЈЕ ОПШТИНЕ ПОЖЕГА ЗА ВОДЕ II РЕДА У 2021. ГОДИНИ СА МИШЉЕЊЕМ ЈВП „СРБИЈАВОДЕ“ БЕОГРАД**
23. **ЛОКАЛНИ АКЦИОНИ ПЛАН ЗА УНАПРЕЂЕЊЕ ПОЛОЖАЈА ИЗБЕГЛИХ, ИНТЕРНО РАСЕЉЕНИХ ЛИЦА И ПОВРАТНИКА ПО ОСНОВУ СПОРАЗУМА О РЕАДМИСИЈИ У ОПШТИНИ ПОЖЕГА (2021-2025. ГОДИНЕ)**
24. **ЛОКАЛНИ АКЦИОНИ ПЛАН ЗА УНАПРЕЂЕЊЕ ПОЛОЖАЈА РОМА НА ТЕРИТОРИЈИ ОПШТИНЕ ПОЖЕГА 2021-2024**
25. **МАТЕРИЈАЛ СА АДМИНИСТРАТИВНО МАНДАТНЕ КОМИСИЈЕ ( материјал на седници)**
26. **ОДЛУКА О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ЗЕМЉИШТА ОЗНАЧЕНОГ КАО КП БР 465/12 КО ПОЖЕГА 01 БРОЈ 011-40/2020 ОД 18.12.2020. ГОДИНЕ**
27. **0ДБОРНИЧКА ПИТАЊА**

1.

Скупштина је већином гласова, пошто је “за” гласало 35 одборникa, “против” нико, “уздржан” нико, остали нису гласали, усвојила записник са четврте седнице Скупштине општине Пожега, као у достављеном тексту.

**2.**

Председавајући је упознао одборнике са пристиглим амандманом одборника Николе Јовановића, а који гласи: „ У предлогу Одлуке о ребалансу буџета општине Пожега за 2021. годину у делу расходи – посебан део, извршити следеће измене:

* Додати 500.000,00 динара за рад Друштва за церебралну и дечју парализу и плегије општине Пожега
* Додати средства у износу од 150.000,00 динара у разделу 4. Скупштина општина Пожега за јубиларну награду секретару Скупштине
* За износ од 650.000,00 динара смањити позицију 34, економска класификација 483 новчана казна по решењу суда

Образложење:

Друштво за церебралну и дечју парализу и плегије општине Пожега у 2020. години није користило средства из локалног буџета, а потребе за средствима су евидентне јер удружење броји 101 члана којима је потребна свакодневна помоћ и подршка. Сматрам да је 500.000,00 динара минимум са којим локални буџет треба да помогне овом удружењу.

Други део амандмана односи се на јубиларну награду за 35 година рада за секретара Скупштине општине, која није планирана Одлуком о буџету општине Пожега за 2021. годину и овај ребаланс је прилика да се то исправи.

Сматрам да за ова два расхода не треба повећавати приходну страну буџета, већ извршити прерасподелу на расходној страни буџета.

Зато предлажем да се умање расходи планирани за новчане казне по решењу суда у оквиру Општинске управе за износ од 650.000,00 динара и да ова прерасподела неће угрозити извршавање расхода са ове позиције“.

Након упознавања са амандманом, Председник општине Ђорђе Никитовић детаљно је образложио је одборницима Одлуку о ребалансу буџета за 2021. годину.

На приходној страни буџета повећани су приходи и примања у укупном износу  
од 25.000.000,00 динара. Корекције су извршене на следећим врстама прихода:  
- 321310 Нераспоређени вишак прихода из ранијих година повећана су  
средства за 20.450.000,00 динара;  
- 813150 Примања од продаје осталих основних средстава додата су средства  
у износу од 50.000,00 динара;  
-841150 Примања од продаје земљишта у корист нивоа општина додата су  
средства у износу од 4.500.000,00 динара по основу спроведеног поступка отуђења  
земљишта из јавне својине.

На расходној страни буџета у посебном делу буџета извршено је следеће:  
-на позицији 5, функција 110 Извршни и законодавни органи, раздео 1.  
Председник општине, економска класификација 423 Услуге по уговору повећана су  
средства у износу од 2.150.000,00 динара за накнаду по уговору о привременим и  
повременим пословима за три извршиоца;  
-отворена је нова позиција 11-1, функција 040 Породица и деца, економска  
класификација 541 Земљиште у износу од 1.500.000,00 динара за откуп земљишта  
за дечје игралиште на Марјановића брду;  
-отворена је нова позиција 19-1, функција 090 Социјална заштита  
некласификована на другом месту, економска класификација 511 Зграде и  
грађевински објекти у износу од 1.500.000,00 динара за куповину идеалне половине  
стамбеног објекта за решавање стамбених потреба Рома;  
-позиција 34, функција 130 Опште услуге, економска класификација 483  
Новчане казне по решењу судова, повећана је за 12.000.000,00 динара. Од овог  
износа 7.500.000,00 динара односи се на извршење пресуде Основног суда у  
Пожеги и Апелационог суда у Крагујевцу , којом је обавезана тужена општина Пожега  
да тужиоцима исплати накнаду штете за непривођење парцеле намени. Преосталих  
4.500.000,00 динара односи се на очекиване трошкове по пресудама и  
поравнањима судова;  
-отворена је нова позиција 36-1, функција 130 Опште услуге, економска  
класификација 515 Нематеријална имовина у износу од 400.000,00 динара, а односи  
се на куповину компјутерског софтвера за рачуноводство;  
-позиција 40, функција 160 Опште јавне услуге које нису класификоване на  
другом месту, економска класификација 481 Дотације невладиним организацијама  
повећана је за 2.000.000,00 динара за конкурсно финансирање верских заједница;  
-позиција 45, функција 360 Јавни ред и безбедност, економска класификација  
424 Специјализоване услуге повећана је за 300.000,00 динара за набавку ауто  
седишта за децу;  
-отворена је нова позиција 76-1, функција 820 Услуге културе, економска  
класификација 424 Специјализоване услуге у износу од 700.000,00 динара. Средства  
се односе на реализацију пројекта „Србија у ритму Европе“. Пројекат је намењен за  
децу и омладину основног и средњошколског узраста чији ће одабрани  
представници представити општину Пожега у директном телевизијском преносу;  
-позиција 83, функција 920 Средње образовање, економска класификација 463  
Донације и трансфери осталим нивоима власти повећана је за 480.000,00 динара и  
то Техничкој школи за 180.000,00 динара за солидарну помоћ за лечење запослених  
и Пољопривредној школи за 300.000,00 динара за набавку опреме за мини млекару;  
-у оквиру главе 3.2 Спортско културни центар, функција 860 Рекреација, спорт,  
култура и вере, отворене су нове позиције 108-1, економска класификација 422  
Трошкови путовања у износу од 30.000,00 динара и позиција 108-2, економска  
класификација 423Услуге по уговору у износу од 353.000,00 динара. Средства се  
односе на реализацију пројекта „Аматерско позориште Књаз“;  
-на позицији 172, функција 110 Извршни и законодавни органи, раздео 4.  
Скупштина општине, економска класификација 423 Услуге по уговору повећана су  
средства у износу од 1.437.000,00 динара за накнаду по уговору о привременим и  
повременим пословима за два извршиоца;  
-на позицији 181,функција 130 Опште услуге, раздео 5. Општинско  
правобранилаштво, економска класификација 423 Услуге по уговору повећана су  
средства у износу од 2.150.000,00 динара за накнаду по уговору о привременим и  
повременим пословима за три извршиоца;  
Поред наведених измена извршене су прерасподеле средстава у оквиру већ  
одобрених апропријација по захтевима корисника (ОШ“Петар Лековић“,  
Пољопривредна школа, Туристичка организација).  
По захтеву Народне библиотеке Пожега додата су сопствена средства у  
износу од 40.000,00 динара на економској класификацији 425 Текуће поправке и  
одржавање за поправку копјутерске опреме.

Председник општине је накрају свог излагања предложио Скупштини да размотри и усвоји предлог Одлуке о првом ребалансу буџета за 2021. годину.

По овој тачки дневног реда за реч се јавио одборник Милан Петровић који је имао примедбу на ову одлуку с обзиром, како је рекао, да је Одлука о буџету усвојена на претходној седници, а већ на првој наредној на дневном реду је Одлука о ребалансу. Ставка на коју се одборник посебно осврнуо односи се на новчане казне и пенале по судским решењима, односно накнаде штете за повреде од стране државних органа, што му намеће закључак да се унапред планира да ће држевни орган радити незаконито, а да се убирани порези од грађана који би требало да се троше за изградњу путева, троше на овакве ствари, на новчане казне. Даље, одборник је истакао да је за локале који су привремено подигнути па потом порушени, по пресуди Основног суда у Пожеги планирано 70 хиљада евра. По речима одборника Петровића, општински орган мора знати да се на туђем земљишту не може градити, да би власницима општина на крају вратила то земљиште. Ако је општина издала привремену дозволу за градњу привремених локала и ако се 6 година чекало да се ти локали сруше, одборник је поставио питање: ко је требао да их сруши? Знало се да ће општина морати да плати штету насталу за тих 6 година, па се одборник пита ко је тај ко није водио рачуна о томе? Одборники је изразио бојазан да ће доћи неки други државни органи чији је овлашћење да преиспитују рад појединих државних органа и лица која ће потписивати овакве одлуке. Због догађаја из блиске прошлости ове општине, одборник је апеловао да није потребно да поново ова општина буде помињана у негативном контексту у вестима и новинама. Питање које одборник на крају поставио било је да ли је поведен било какав пступак због оволике настале штете коју је државни орган учинио против неког лица, да ли се испитивала нечија одговорност? С обзиром да се на једној позицији планира 19 милиона и 100 хиљада динара, а на другој 7 милиона динара, што укупно износи 26 милиона динара, одборник сматра да било неопходно тражити стручну помоћ одређених људи, који би пружили помоћ за решавање проблема о којима се очигледно недовољно знало.

Председник општине Ђорђе Никитовић, јавио се за реч и изјавио да је сагласан са оним што је одборник Петровић говорио, али да је општина на жалост принуђена да на дашњу седницу Скупштине стави на дневни ред овај прдлог Одлуке о ребалансу буџета за ову годину, иако је Одлука о буџету за 2021. годину усвојена на претходној седници Скупштине. Председник је нагласио да је управо због казне од 7,5 милиона динара, о којој је одборник Петровић говорио, морала бити урађена ова Одлука о ребалансу буџета и за коју саматра да би било ко да је на његовом месту такође предложио. Разлог је тај што је неко пре 15 година непрофесионално радио свој посао, истакао је председник. Председник је изразио жаљење што ових 7,5 милиона није утрошени на неке друге ствари и што оволики новац мора ићи на плаћање казне искључиво због грешќе у раду општинских органа, а не на асфалтирање сеоских путева или улица у граду. На жалост, ситуација је таква и морамо да поступимо по пресуди Апелационог суда, рекао је председник.

За реч се јавила одборница Даниела Скоковић која је поставила два питањакоја се односе на расходну страну Одлуке о ребалансу буџета. Прво питање односи се на новоотворену позицију 11-1 , функција 040 Породица и деца, економска класификација 541 земљиште у износу од милион и петсто хиљада динара за откуп земљишта за дечје игралиште на Марјановића брду. Одборница је истакла да је ово на првом месту интересује као некога ко се дуги низ година бави питањима везаним за децу. Одборница сматра да је откуп земљишта ради куповине игралишта за децу добра вест, али поставља питање које се односи на дечје игралиште које је недавно изграђено у вези кога је интересује, а како каже и грађане Пожеге са којима је разговарала, ко је одговоран за осмишљавање изгледа дечјег игралишта. Кроз јавну набавку види се да се водило рачуна о безбедности, али има још много важних аспеката и карактеристика који су итекако важни када се ради нешто за децу као што су типолошка класификација, опреме према старости деце, функционална повезаност, дизајнерско технолишки приступ и слично. Даље, сматра одборница, у овако озбиљан и важан посао везан за децу потребно укључити стручни тим, па поставља питање да ли је постојао стручни тим када је недавно грађено дечје игралиште код нове цркве и да ли ће стручни тим бити укључен на изградњи овог новог игралишта, што подразумева укључивање педагога, архитеката, дизајнера и свих осталих који својом стручношћу могу допринети што бољем и функционалнијем дечјем игралишту и мањој цени коју би платили за његову изградњу.

Друго питање које је одборница поставила односи се на позицију 36 1 функција 130 опште услуге, економскакласификација 515, нематеријална имовина у износу од 400.000,00 динара, односи се на куповину компјутерског софтвера за рачуноводство Општинске управе. Питање које је одборница поставила је да ли ће набавка овог софтвера објединити књиговодствене послове за установе у граду и тиме смањити број запослених на ППП људи у књиговодствима, којих у библиотециу којој она ради има троје који раде на програму IFO sys.

За реч се јавио председник општине и обавестио одборнике и јавност да се поред овог игралишта у граду које је скоро урађено, планира изградња још неколико таквих, а једно од нјих је и игралиште на Марјановића Брду где има доста мале деце. Председник је нагласио да ни он, нити ико из Општинске управе не одређује како ће изгледати дечје игралиште, зато постоји струка која ради свој посао. До општине је да распише јавну набавку за израду игралишта и израду пројектне документације и општина свој део посла уради.

Заменик председника општине Иван Новаковић, изразио је похвалу што се обратила пажња на набавку софтверске опреме за Општинску управу јер Општинска управа сада ради на софтверу који је стар више од 25 година. Оперативни систем Општинске управе ради у оперативном систему DOS који је прастари. Систем је јако стар и неуслован и не може да се повеже са новим информационим системима трезора и електронске управе, тако да је неопходно, прво у техничком смислу да се замени, а онда и да се добију неки бенефити од бржег рада новог софтвера. Оно што је истакао као веома занимљиву идеју о којој је исам размашљао је да се у неком наредном периоду може размишљати о евентуалном обједињавању рачуноводствених услуга за све установе и предузећа која су у јавном сектору и то би требало да буде веома озбилјна прича и озбиљан процес, ако се у то уђе.

За реч се јавио одборник Драган Симовић који се осврнуо на два милиона динара који су издвојени за противградне стрелце. Поставио је питање да ли неко ко је овај износ одређивао уопште зна колико има противградних станица, колико њих раде и где се налазе. Од укупно 17 противградниг станица 15 раде, а путеви који воде до њих су у веома лошем стању. Противградни стрелци су од 15.04. до 15.10. сваке године 24 сата у приправности. Они немају слободне дане нити годишње одморе. Ове године у буџету је издвојено 6 милина динара за невладине организације, па је одборник поставио питање да ли је важније издвојити средства за противградне станице које чувају засаде, усеве, воће и град или дати средства невладиним организацијама. Штете настале услед града опет ће на крају плаћати општина, а не би морала да су веће средства издвојена противградним стрелцима, а не невладиним организацијама за које се пита чиме се оне баве и шта раде и да ли то што они раде има користи за све грађане општине Пожега. Општина плаћа субвенције за пољопривредне усеве и то је истина, али што се тиче воћарства, град ће да плати одштету насталу на плодовима ове године, шта ће се десити са ластарима који су оштећени, који треба да рађају следеће године и који не могу да се обнове, завршио је Симовић.

Скупштина је већином гласова, пошто је “за” гласало 35 одборника, “против” нико, “уздржан” нико, остали нису гласали, усвојила **ОДЛУКУ О РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**, као у достављеном тексту.

**3**.

Скупштина је већином гласова, пошто је “за” гласало 35 одборника, “против” нико, “уздржан” нико, остали нису гласали, усвојила **ОДЛУКУ О ДОНОШЕЊУ ПЛАНА ДЕТАЉНЕ РЕГУЛАЦИЈЕ ЗА ИЗГРАДЊУ ПАРКИНГ ПРОСТОРА УЗ КОМПЛЕКС ФАБРИКЕ МУНИЦИЈЕ У ВИСИБАБИ**, као у достављеном тексту.

4.

Образложење по овој тачки дневног реда дао је заменик председника општине Иван Новаковић.

Као посебан вид јавног признања за постигнуте резултате и достигнућа у свим областима стваралаштва од значаја за унапређење, развој и афирмацију општине Пожега, а поводом "7. Априла"- Дана општине Пожега, додељује се:

I

**Општинско признање у виду Повеље:**

-ДОМ ЗДРАВЉА –ПОЖЕГА

-OПШТА БОЛНИЦА УЖИЦЕ-ИСТУРЕНО ОДЕЉЕЊЕ ПОЖЕГА-САВИНАЦ

II

**Општинско признање у виду Плакете са грбом Општине:**

-ДОБРОВОЉНО ВАТРОГАСНО ДРУШТВО ПОЖЕГА

-КЛУБ ЗА БОРИЛАЧКЕ И ЕКСТРЕМНЕ СПОРТОВЕ’’СОКО’’ ПОЖЕГА

-БОЈАНА ТЕШОВИЋ- Доктор ветеринарске медицине на Ветеринарском специјалистичком институту Краљево.

III

**Општинско признање у виду Похвале:**

**-**ГИМНАЗИЈА’’СВЕТИ САВА’’ПОЖЕГА

-ПОЉОПРИВРЕДНА ШКОЛА СА ДОМОМ УЧЕНИКА ’’ЉУБО МИЋИЋ’’ ПОЖЕГА

-ЦРВЕНИ КРСТ ПОЖЕГА

-ПАРЕЗАНОВИЋ САЊА, професор биологије у Основној школи ‘’Петар Лековић’’ у Пожеги.

-ДРАГАНА ПРОКОПИЈЕВИЋ-КАНДИЋ, наставник енглеског језика у Основној школи ‘’Емилија Остојић’’у Пожеги.

-НЕНАД ЕРИЋ, голман у фудбалском клубу Астана- Казахстан.

-ИРЕНА ПЕЈОВИЋ, васпитачица у Предшколској установи ‘’Олга Јовичић -Рита’’у Пожеги.

-МИЉАН ЋЕРАНИЋ, хирург на Клиничком центру Србије, Клиника за дигестивну хирургију- Прва хируршка

-БИЉАНА ПОПОВИЋ, пољопривредно газдинство Горобиље

IV

**Општинско признање у виду Награде у новчаном износу од 30.000,00 динара**:

-МИНА ТРНАВАЦ, ученица VIII разреда Основне школе ‘’Петар Лековић’’ Пожега

-ВЕЉКО МИЋОВИЋ, ученик VIII разреда Основне школе’’Eмилија Остојић’’ Пожега

-OЛГА СТОЈАНОВИЋ, државни првак у стрељаштву, ученица VIII разреда Основне школе’’Eмилија Остојић’’ Пожега

-TОДОРОВИЋ СТЕФАН, ученик IV разреда Техничке школе у Пожеги

- МИЛИЋЕВИЋ ОГЊЕН, ученик IV разреда Гимназије „Свети Сава“ у Пожеги

-ЛУКА ЦВИЈОВИЋ, ученик IV разреда Пољопривредне школе са домом ученика „Љубо Мићић“ Пожега

Скупштина је већином гласова, пошто је “за” гласало 40 одборника, “против” 6нико, “уздржан” нико, остали нису гласали, усвојила **ОДЛУКУ О ДОДЕЛИ ОПШТИНСКОГ ПРИЗНАЊА „7. АПРИЛ“ ЗА 2021. ГОДИНУ,** као у достављеном тексту.

5.

Скупштина је већином гласова, пошто је “за” гласало 39 одборника, “против” 5, “уздржан”нико, остали нису гласали, усвојила **ОДЛУКУ О ПЛАЋАЊУ БОРАВИШНЕ ТАКСЕ ЗА ФИЗИЧКА ЛИЦА КОЈА ПРУЖАЈУ УГОСТИТЕЉСКЕ УСЛУГЕ СМЕШТАЈА У ОБЈЕКТИМА ДОМАЋЕ РАДИНОСТИ И СЕОСКОМ ТУРИСТИЧКОМ ДОМАЋИНСТВУ,**  као у достављеном тексту.

6.

Скупштина је већином гласова, пошто је “за” гласало 36 одборника, “против” 2, “уздржан” нико, остали нису гласали, усвојила **ОДЛУКУ О ИЗМЕНИ И ДОПУНИ ОДЛУКЕ О ПОКРЕТАЊУ ПОСТУПКА ЛИКВИДАЦИЈЕ ЈАВНОГ ПРЕДУЗЕЋА„ДИРЕКЦИЈА ЗА ИЗГРАДЊУ ПОЖЕГА“ ПОЖЕГА,**  као у достављеном тексту.

7.

Скупштина је већином гласова, пошто је “за” гласало 35 одборника, “против” нико, “уздржан” нико, остали нису гласали, усвојила **ОДЛУКУ О РЕДОВНОМ АЖУРИРАЊУ ПОДАТАКА О ВРЕДНОСТИ ИМОВИНЕ ОПШТИНЕ ПОЖЕГА,**  као у достављеном тексту.

8.

Скупштина је већином гласова, пошто је “за” гласало 36 одборника, “против” нико, “уздржан” 3, остали нису гласали, усвојила **ОДЛУКУ О ПРИБАВЉАЊУ, РАСПОЛАГАЊУ И УПРАВЉАЊУ СТВАРИМА У ЈАВНОЈ СВОЈИНИ ОПШТИНЕ ПОЖЕГА,** као у достављеном тексту.

9.

Скупштина је већином гласова, пошто је “за” гласало 36 одборника, “против” 1, “уздржан” нико, остали нису гласали, усвојила **ОДЛУКУ О УСПОСТАВЉАЊУ, АЖУРИРАЊУ И ПРИСТУПУ ПОДАЦИМА О ИМОВИНИ У ЈАВНОЈ СВОЈИНИ ОПШТИНЕ ПОЖЕГА,**  као у достављеном тексту.

10.

По овој тачки дневног реда за реч се јавио одборник Милан Петровић који је имао примедбу на текст Одлуке о прибављању у јавну својину непокретности на кп 428/16 КО Пожега, јер се из текста из првог дела ове одлуке, не зна на којој адреси се налази предметна непокретност која је у власништву Наде Терзић из Горјана, а да је у тачки два ове длуке наведено да се непокретност налази у Пожеги у улици Луке Станића број 20. Очигледно је, каже даље одборник, да се овде ради о једној непокретности, на једној парцели, на једном месту. Питања које је одборик поставио била су да ли непокретност о којој је реч има грађевинску дозволу, разлог зашто се ова непокретност прибавља у јавну својину и да ли ова непокретност има цену и која је, јер су то информације од јавног интереса.

Општински правобранилац Миладин Филиповић јавио се за реч и објаснио да је у одлуци дошло до пропуста када је у питању означавања адресе непокретности. Ради се о непокретности на кп бр 428/16 КО Пожега, на којој право сусвојине имају Терзић Нада и Марковић Оливер на по ¼ непокретности. Разлог куповине ове непокретности је смештај једне ромске породице. Што се тиче цене ове неппкретности, правобранилац је нагласио да у тачки три ове одлуке стоји да ће утврђивање купопродајне цене извршити Министарство финансија – Пореска управа Пожега, а када се ти подаци прибаве тек тада ће се знати званична цена непокретности са којом ће се код нотара закључити купопродајни уговор. Што се тиче грађевинске дозволе, важно је нагласити да је овај објекат грађен пре примене Закона о планирању и изградњи .

За реч се јавио помоћник председника општине Дејан Петровић и нагласио да би се отклонио неспоразум и нагласио да у диспозитиву одлуке и у ставу један и у ставу два нема грешака. Ту стоји да се прихвата понуда Терзић Наде из Горјана, затим стоји да се прихвата понуда Оливера Марковића из Пожеге улица Луке Станића број 20. А оно што није унето је потес, а потес је Лисиште улица Димитрија Туцовића број 29. Објекат је изграђен пре примене Закона о планирању и изградњи, дакле пре 1965. године и о томе је прибављено Уверење, па нема говора о незаконитости. У ставу три одлуке стоји да ће утврђивање купопродајне цене утврдити Министарство финансија , Сектор за издвојене активности – Одсек за издвојене активности малих локација Пожега. По Закону о јавној својини морамо имати процену надлежне организационе јдинице Пореске управе. Дакле оно што је требало да стоји у овој одлуци је да је потес Лисиште улица Димитрија Туцовића 29 и то јесте био пропуст.

Скупштина је већином гласова, пошто је “за” гласао 31 одборник, “против” 6, “уздржан” нико, остали нису гласали, усвојила **ОДЛУКУ О ПРИБАВЉАЊУ У ЈАВНУ СВОЈИНУ НЕПОКРЕТНОСТИ НА КП БР 428/16 СВЕ КО ПОЖЕГА,** као у достављеном тексту.

11.

Скупштина је већином гласова, пошто је “за” гласало 35 одборника, “против” нико, “уздржан” 1, остали нису гласали, усвојила **ОДЛУКУ О ПРИБАВЉАЊУ У ЈАВНУ СВОЈИНУ НЕПОКРЕТНОСТ БЛИЖЕ ОПИСАНУ КАО КП БР 1227 КО ПОЖЕГА У ПОВРШИНИ ОД 0,07,28ха ,**  као у достављеном тексту.

12.

Заменик председника општине Иван Новаковић, појаснио је одборницима да је Споразум градоначелника за климу и енергију је иницијатива Европске уније и наставак Савеза градоначелника покренутог 2008. године. Иницијатива укључује локалне и регионалне владе које се добровољно обавезују на повећање енергетске ефикасности и употребу обновљивих извора енергије у свом подручју. Покретањем и повезивањем локалних и регионалних управа које имају заједничке циљеве у складу са европским енергетским и климатским циљевима, споразум је постао јединствена иницијатива која је препозната у европским институцијама. Локалне власти су у могућности да утичу на промене у понашању грађана и баве се климатским и енергетским изазовима кроз усклађивање јавних и приватних интереса и интеграцију одрживог развоја енергије у циљеве локалног развоја. Градови потписници Споразума посвећени су акцији која ће подржати смањење гасова са ефектом стаклене баште за 40% до 2030. године. и усвајање заједничког приступа ублажавању и прилагођавању климатских промена.

Надгледање примене СЕЦАП-а, Градови и општине раде најмање сваке две, а највише сваке четири године.

Споразум градоначелника за климу и енергију је добровољна иницијатива и потписници не сносе никакве последице за евентуално неиспуњење планираних циљева. Придруживање иницијативи не подразумева увођење додатних намета за грађане или предузетнике као што су еколошке таксе и слично. Слично томе, Општина није дужна да директно обезбеди финансијска средства или учествује у финансирању спровођења мера за смањење емисија мимо свог директног утицаја, али је разумно претпоставити да ће Општина (као и сви други актери) морати да обезбеди примена политике одрживог развоја фондова који ће резултирати смањењем емисија.

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ОДЛУКУ O ПРИДРУЖИВАЊУ ИНИЦИЈАТИВИ “СПОРАЗУМ ГРАДОНАЧЕЛНИКА ЗА КЛИМУ И ЕНЕРГИЈУ“,**  као у достављеном тексту.

13.

По овој тачки дневног реда за реч се јавила Марија Јанковић и изнела похвале за ову и овакве одлуке које се тичу бризи о деци и младима.

Сходно одредбама Закона о основама система образовања и васпитања Општина Пожега ће почев од дана доношења одлуке о признавању трошкова превоза ученицима школа са територије општине Пожега за све време трајања наставе током школске године вршити надоканаду трошкова превоза ученицима који путују од места становања до школе преко 4 км, aкроз место становања немају организован бесплатан јавни превоз.

Општина Пожега ће вршити надоканаду трошкова превоза од дана наведеног у члану 1. ове одлуке, за време трајања програма и наставе током школске године и деци и њиховим пратиоцима и ученицима са сметњама у развоју и инвалидитетом, без обзира на удаљеност места становања до школе, а која похађају припремни предшколски програм, основну и средњу школу а кроз чије место становања нема организованог бесплатног јавног превоза.

Ближи услови и начин остваривања права из ове одлуке регулисаће се посебним правилником.

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ОДЛУКУ О ПРИЗНАВАЊУ ТРОШКОВА ПРЕВОЗА УЧЕНИЦИМА ШКОЛА СА ТЕРИТОРИЈЕ ОПШТИНЕ ПОЖЕГА,**  као у достављеном тексту.

14.

Скупштина је већином гласова, пошто је “за” гласао 31 одборник, “против” нико, “уздржан” нико, остали нису гласали, усвојила **ПРОГРАМ РАДА ТО РЕГИЈА ЗАПАДНА СРБИЈА ЗА 2021. ГОДИНУ,** као у достављеном тексту.

15.

Скупштина је већином гласова, пошто је “за” гласао 31 одборник, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „ДУБОКО“ УЖИЦЕ ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ,** као у достављеном тексту

16.

Скупштина је већином гласова, пошто је “за” гласало 33 одборника, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ,**  као у достављеном тексту.

17.

Скупштина је већином гласова, пошто је “за” гласало 30 одборника, “против” нико, “уздржан” нико, остали нису гласали, **ДАЛА САГЛАСНОСТ НА ОДЛУКУ О УТВРЂИВАЊУ ЦЕНЕ ВОДЕ ИЗ СИСТЕМА „РЗАВ“ ЗА 2021. ГОДИНУ, као** у достављеном тексту.

18.

Скупштина је већином гласова, пошто је “за” гласао 31 одборник, “против” нико, “уздржан” нико, остали нису гласали, дала сагласност на **ИЗМЕНЕ И ДОПУНЕ ПРОГРАМА ПОСЛОВАЊА ПРЕДУЗЕЋА ЈП „РЗАВ“ АРИЉЕ ЗА 2021. ГОДИНУ,** као у достављеном тексту.

19.

Скупштина је већином гласова, пошто је “за” гласало 28 одборника, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „НАШ ДОМ“ ПОЖЕГА ЗА ПЕРИОД ОД 01.01.2020. ГОДИНЕ ДО 31.12.2020. ГОДИНЕ ,**  као у достављеном тексту.

20.

Скупштина је већином гласова, пошто је “за” гласало 30 одборника, “против” нико, “уздржан” нико, остали нису гласали, **ДАЛА САГЛАСНОСТ НА ЦЕНОВНИК ВОДОВОДНИХ И КАНАЛИЗАЦИОНИХ УСЛУГА НА ТЕРИТОРИЈИ ОПШТИНЕ ПОЖЕГЕ - ЈКП „НАШ ДОМ“ ПОЖЕГА ЗА 2021. ГОДИНУ,** као у достављеном тексту.

21.

Скупштина је већином гласова, пошто је “за” гласало 34 одборника, “против” нико, “уздржан” нико, остали нису гласали, **ДАЛА САГЛАСНОСТ НА ЦЕНОВНИК ГРАЂЕВИНСКИХ УСЛУГА И РАДОВА НА ИЗГРАДЊИ ВОДОВОДНЕ И КАНАЛИЗАЦИОНЕ МРЕЖЕ НА ТЕРИТОРИЈИ ОПШТИНЕ ПОЖЕГА - ЈКП „НАШ ДОМ“ ПОЖЕГА ЗА 2021. ГОДИНУ,**  као у достављеном тексту.

22.

Скупштина је већином гласова, пошто је “за” гласало 30 одборника, “против” нико, “уздржан” 3, остали нису гласали, усвојила **ОПЕРАТИВНИ ПЛАН ОДБРАНЕ ОД ПОПЛАВЕ ЗА ПОДРУЧЈЕ ОПШТИНЕ ПОЖЕГА ЗА ВОДЕ II РЕДА У 2021. ГОДИНИ СА МИШЉЕЊЕМ ЈВП „СРБИЈАВОДЕ“ БЕОГРАД,**  као у достављеном тексту.

23.

Скупштина је већином гласова, пошто је “за” гласало 31 одборник, “против” нико, “уздржан” нико, остали нису гласали, усвојила **ЛОКАЛНИ АКЦИОНИ ПЛАН ЗА УНАПРЕЂЕЊЕ ПОЛОЖАЈА ИЗБЕГЛИХ, ИНТЕРНО РАСЕЉЕНИХ ЛИЦА И ПОВРАТНИКА ПО ОСНОВУ СПОРАЗУМА О РЕАДМИСИЈИ У ОПШТИНИ ПОЖЕГА (2021-2025. ГОДИНЕ),** као у достављеном тексту.

24.

Скупштина је већином гласова, пошто је “за” гласало 28 одборника, “против” нико, “уздржан” нико, остали нису гласали, усвојила **ЛОКАЛНИ АКЦИОНИ ПЛАН ЗА УНАПРЕЂЕЊЕ ПОЛОЖАЈА РОМА НА ТЕРИТОРИЈИ ОПШТИНЕ ПОЖЕГА 2021-2024,**  као у достављеном тексту.

25.

Aдминистративно мандатна Комисија је заседала 08.03.2021. године и предложила је Скупштини општине да донесе следећа **решења**:

**I**

**Разршавају се чланови Општинске изборне комисије**:

1. Члан: Александра Ђурић - СРС
2. Заменик члана: Љубиша Марковић - СРС

**У Општинску изборну комисију именују се**

1. Члан: Вељко Милчановић - ПОКРЕТ СНАГА СРБИЈЕ – БК – Милан Пановић и ГРУПА ГРАЂАНА ПОЖЕГА ПОБЕЂУЈЕ – Борко Боћа Матијевић

2. Заменик члана: Горан Диковић -ПОКРЕТ СНАГА СРБИЈЕ – БК – Милан Пановић и ГРУПА ГРАЂАНА ПОЖЕГА ПОБЕЂУЈЕ – Борко Боћа Матијевић

Скупштина је већином гласова, пошто је “за” гласало 33 одборника, “против” нико, “уздржан” 1, остали нису гласали, усвојила Решење**,** као у достављеном тексту.

**II**

**РАЗРЕШАВА СЕ Драган Јовановић Данилов**, писац, из Пожеге, дужности в.д. директора Установе за спорт и културу ''Спортско-културни центар'' Пожега са 23.03.2021.године.

Скупштина је већином гласова, пошто је “за” гласао 33 одборника, “против” нико, “уздржан” нико, остали нису гласали, усвојила Решење**,** као у достављеном тексту

**ИМЕНУЈЕ СЕ Марко Маћић**, мастер инжењерског менаџмента, из Пожеге, за вршиоца дужности директора Установе за спорт и културу ''Спортско-културни центар'' Пожега са 23.03.2021.године.

Скупштина је већином гласова, пошто је “за” гласао 32 одборника, “против” нико, “уздржан” нико, остали нису гласали, усвојила Решење**,** као у достављеном тексту

**III**

**РАЗРЕШАВАЈУ СЕ ЧЛАНОВИ УПРАВНОГ ОДБОРА ЦЕНТРА ЗА СОЦИЈАЛНИ РАД:**

1. **Предраг Ђуричковић**, члан Управног одбора Центра за социјални рад Пожега, испред локалне самоуправе,

2. **Весна Радић**, члан Управног одбора Центра за социјални рад Пожега, представник запослених.

3. **Анита Зеленовић**, члан Управног одбора Центра за социјални рад Пожега, представник запослених.

Скупштина је већином гласова, пошто је “за” гласао 31 одборникa, “против” нико, “уздржан”нико , остали нису гласали, усвојила Решење**,** као у достављеном тексту.

**ИМЕНУЈЕ СЕЧЛАНОВИ УПРАВНОГ ОДБОРА ЦЕНТРА ЗА СОЦИЈАЛНИ РАД**:

1. **Предраг Ђуричковић** за члана Управног одбора Центра за социјални рад Пожега, испред локалне самоуправе,

2. **Славица Маслаћ**, дипл.соц.радник за члана Управног одбора Центра за социјални рад Пожега, из реда запослених.

3. **Милина Обрадовић** за члана Управног одбора Центра за социјални рад Пожега, из реда запослених.

Скупштина је већином гласова, пошто је “за” гласало 29 одборникa, “против” нико, “уздржан”нико , остали нису гласали, усвојила Решење**,** као у достављеном тексту.

**IV**

**РАЗРЕШАВА СЕ Сања Крсмановић**, члан Надзорног одбора Центра за социјални рад Пожега, из реда запослених.

Скупштина је већином гласова, пошто је “за” гласало 30 одборника, “против” нико, “уздржан”нико , остали нису гласали, усвојила Решење**,** као у достављеном тексту.

**ИМЕНУЈЕ СЕ Сања Крсмановић** за члана Надзорног одбора Центра за социјални рад Пожега, из реда запослених.

Скупштина је већином гласова, пошто је “за” гласао 31 одборник, “против” нико, “уздржан”нико , остали нису гласали, усвојила Решење**,** као у достављеном тексту.

**VI**

**РАЗРЕШАВА се Микан Филиповић**,председник Управног одбора Центра за Социјални рад испред локалне самоуправе.

Скупштина је већином гласова, пошто је “за” гласаlо 28 одборникa, “против” нико, “уздржан”нико , остали нису гласали, усвојила Решење**,** као у достављеном тексту.

**ИМЕНУЈЕ СЕ Раде Девеџић** за председника Управног одбора Центра за Социјални рад испред локалне самоуправе.

Скупштина је већином гласова, пошто је “за” гласао 26 одборника, “против” нико, “уздржан” 1 , остали нису гласали, усвојила Решење**,** као у достављеном тексту.

26.

Председавајући је прочитао текст достављеног амандмана од стране одборника Олге Крсмановић који гласи:

На основу члана 38. Став 3. Пословника о раду Скупштине општине Пожега, подносим амандман на дневни ред за седеницу Скупштине општине Пожега заказану за 09.03.2021. године, тако да се исти допуни тачком дневног реда која гласи:“ ОДЛУКА О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ЗЕМЉИШТА ОЗНАЧЕНОГ КАО КП БР 465/12 КО ПОЖЕГА 01 БРОЈ 011-40/2020 ОД 18.12.2020. ГОДИНЕ“.

Предлажем Скупштини општине да допуни дневни ред седнице:

„На основу члана 38. И 113 Статута општине Пожега, Скупштина општине Пожега, на седници одржаној\_\_\_\_\_\_\_\_\_\_\_2021. године, донела је:

О Д Л У К У

1. Допуњује се Одлука о отуђењу из јавне својине земљишта означеног као кп бр 465/12 КО Пожега, у површини од 0,19,79 ха 01 број 011-40/2020 од 18.12.2020. године, тако што се отуђује из јавне својине и кп бр 455 КО Пожега у површини од 35м2.
2. Поступак отуђења кп бр 455 КО Пожега, у површини од 35м2, извршиће се након окончања поступка конверзије предметне парцеле пред Службом за катастар непокретности Пожега.
3. У осталом делу Одлука остаје непромењена.

Образложење:

Приликом доношења Одлуке о отуђењу кп бр 465/12 КО Пожега у површини од 0,19,79 ха изостављена је кат.парцела бр. 455 КО Пожега у површини од 35м2, које представља земљиште под објектом.“

Скупштина је већином гласова, пошто је “за” гласао 31 одборник, “против” нико, “уздржан” нико, остали нису гласали, усвојила „**ОДЛУКУ О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ЗЕМЉИШТА ОЗНАЧЕНОГ КАО КП БР 465/12 КО ПОЖЕГА 01 БРОЈ 011- 40/2020 ОД 18.12.2020. ГОДИНЕ**“**,** као у достављеном тексту.

27.

У оквиру тачке ОДБОРНИЧКА ПИТАЊА, за реч су се јавио одборник Марко Маћић који се захвалио на избору за в.д. директора Спортско културног центра Пожега и на указаном поверењу. Одборник је због наведеног избора, поднео оставку на место одборника у Скупштини општине Пожега.

Председавајући је констатовао да је одборнику Марку Маћићу престао мандат у складу са чланом 46. Закона о локалним изборима.

За реч се јавио одборник Милан Петровић и везано за захтев странке „Здрава Србија“, који се односи на доделу канцелариског простора ради лакшег рада странке, поставио питање када ће се решавати по наведеном захтеву.

Одборник Борко Матијевић се обратио јавности и одборницима и испред „Групе грађана Пожега побеђује – Борко Матијевић“ и на почетку излагања осудио уништавање мурала на коме је насликан лик недавно преминулог Ђорђа Балашевића. Одборник је истакао да је Пожега само један у низу градова у коме су осликани мурали са ликом преминулог кантаутора и да није први град у Србији у коме је осликан овакав мурал, али да сигурно јесте први у коме је уништен мурал са ликом преминулог певача. У наставку излагања, одборник је констатовао да Пожега важи за спортски град, па је с тим у вези поставио питање , да ли чланови Спортске комисије морају бити људи са стране.

Седница је завршена у 11.35 часова.

**Записничар ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Дејан Мркић***