Република Србија

ОПШТИНА ПОЖЕГА

**Општинска управа**

**-Начелник –**

01 број: 010-83/21

06.04.2021. године

Пожега

**И З В Е Ш Т А Ј**

**О РАДУ ОПШТИНСКЕ УПРАВЕ ПОЖЕГА ЗА 2020. ГОДИНУ**

Одлуком о организацији Општинске управе број 11/16, која је донета 23.12.2016.године, предвиђено је да се рад Општинске управе обавља у девет одељења и то :

1. Одељење за буџет и финансије;
2. Одељење за утврђивање и наплату јавних прихода;
3. Одељење за урбанизам, грађевинарство, стамбено- комуналне послове и заштиту животне средине;
4. Одељење за инспекцијске послове;
5. Одељење за друштвене делатности ;
6. Одељење за општу управу и заједничке послове;
7. Одељење за инвестиције, јавне набавке и развојне пројекте;
8. Одељење за скупштинске и правне послове;
9. Одељење за привреду и локални економски развој;

Рад одељења Општинске управе у 2020. години садржан је у следећем:

1. **И З В Е Ш ТА Ј О РАДУ ОДЕЉЕЊА ЗА БУЏЕТ И ФИНАНСИЈЕ**

**1. ОДСЕК ЗА ТРЕЗОРСКО ПОСЛОВАЊЕ**

У Одсеку за трезорско пословање, у области јавних прихода и јавних расхода урађени су сви неопходни акти за спровођење буџетске потрошње: Завршни рачун буџета за 2019.годину, три Одлуке о ребалансу буџета за 2020.годину, Одлука о буџету за 2021.годину по новом програмском моделу, 30 решења о распореду средстава текуће и сталне резерве и у 30 случајева извршена промена апропријација буџетских корисника, обављани текући послови у вези праћења стања средстава на рачуну буџета, уплатних рачуна и извршавање буџета.

Свакодневно је вршена припрема неопходне документације за реализацију текућих плаћања (обрада 309 захтева за плаћање и трансфер средстава, припрема и штампање oкo 12.900 налога за пренос, просечно 42 налога по захтеву). Током године уведен је електронски систем платног промета.

Буџетским корисницима благовремено су достављана обавештења о утврђеним апропријацијама на годишњем нивоу. Урађено је 3.230 месечних квота. По потреби корисницима су достављани и прегледи извршења квота.

У току 2020. године вршена је дневна обрада и уношење података са извода Преглед података о промету и стању на рачуну трезора, тако да је служба током читавог извештајног периода располагала са дневним подацима о промету и стању средстава на рачуну трезора, рачунима буџетских корисника , рачунима сопствених средстава буџетских корисника и збирном прегледу за редовне рачуне месних заједница и рачуне самодоприноса. Такође служба је располагала и са свим подацима и евиденцијама о извршењу прихода (9.353 прокњижених ставки по врстама прихода) и расхода буџета и извршењу квота за било који задати временски период.

У току 2020. године достављени су сви потребни извештаји и информације Министарству финансија непосредно или преко Управе за трезор (месечни извештаји о оствареним приходима, о извршеним расходима, о исплаћеним зарадама, месечни извештаји о пласманима средстава, извештаји о кредитном задужењу и сл). У току године обављани су послови вођења главне књиге трезора. Припремљено је и прокњижено око 410 налога и вршено усклађивање података са службом трезора и израда месечног извештаја о приходима и расходима буџета.

Крајем године уведен је нови информациони систем извршења буџета (ИСИБ) од стране Министарства финансија и започете су активности на спровођењу овог програма.

Вршени су и финансијски послови везани за спровођење локалних и парламентарних избора (отварање рачуна, исплате накнада, плаћање фактура, достављање документације и извештаја Републичкој изборној комисији и сл).

**2. ОДСЕК ЗА БУЏЕТСКО РАЧУНОВОДСТВО**

У Одсеку за буџетско рачуноводство у 2020.ој години обављени су следећи послови по радним местима:

1) Шеф рачуноводства

-организација рада Одсека за рачуноводство, праћење примене законских прописа, учешће у обрачуну плата и накнада, регистра запослених, обавеза по РИНО програму, приjaвe за обједињену наплату пореза и доприноса почев од 01.01.2020-31.12.2020. укупно 425 обрачуна, као и пријава ИОС-а укупно 12 обрачуна;

-учешће у изради завршних рачуна за 2020. годину за индиректне кориснике буџета ( за 40 МЗ-a и Туристичку организацију Пожега)

-израда консолидованог рачуна индиректних корисника, Општинске управе, ОЈП и Буџета као нужних за коначну израду Завршног рачуна буџета опшине Пожега за 2020. годину,као и израду и доставу Завршног рачуна Синдиката ОУ АПР-у ;

-достава потврда о плаћеном порезу по одбитку за запослене, чланове комисија и ангажоване по уговору за 2020.годину (за 526 корисника)

-усклађивање свих пореских рачуна са Пореском управом,

-врши усклађивање (валоризацију) рата за повраћај земљишта и даје налог за исплату истих према уговору – за 4 корисника

2) Благајник

-врши све дневне исплате готовинских средстава за Општинску управу и Општинско правобранилаштво Општине Пожега по свим обрачунима које служба ради, а то су :

-обрачун зарада за раднике за 2020.год. по организационим деловима (раздео председник, скупштина, општинска управа, ОЈП и Туристичка организација (140 обрачунa), обрачун боловања преко 30 дана (9 обрачуна), ради евиденцију обустава;

-обрачун накнада по уговорима о делу, привременим и повременим пословима, ауторски хонорар, јубиларне награде, солидарне помоћи, накнада одборницима Скупштине, Општинског већа и свих комисија и радних тела, обрачун трошкова превоза и дневница у земљи 12 обрачуна;

-води Систем обједињене наплате тј. електронску пријаву пореза и доприноса на јединствени уплатни рачун за Општинску управу, ОЈП и Туристичку организацију Пожега уз помоћ шефа рачуноводства.

3) Књиговођа Општинске управе и ОЈП

а) -Књижење свих трошкова по врстама:

-води помоћну књигу добављача и купаца

-помоћну књигу плата и свих накнада

-помоћну књигу благајне готовине, што свега на ОУ даје 887 налога и на ОЈП 113 налога

-израда статистичких извештаја ( КГИ - 03 и ИНВ - 01)

б) Врши обрачун и исплату инвалидских примања (ратних војних инвалида и цивилних жртава рата), доставља месечна требовања Министарству и врши исплату истих за 28 корисника редовна месечна примања ( 28\*12= 336 исплате) и за њих 58 обрачуна једнократних исплата у току године.

-Врши књижење извршених исплата по врстама права (42 налога)

- У веб апликацији за унос података за обрачун заосталих примања права на месечно новчано примање извршен унос и исплата за 17 корисника за 2017.годину за сваки месец појединачно.

4) Књиговођa месних заједница

Врши контирање и књижење документације као и плаћање свих обавеза за 40 месних заједница Општине Пожега (1.840 налога)

-свакодневним контактом са представницима месних заједница даје упутства о решавању и превазилажењу проблема месних заједница везано за извршење обавеза, као и контролу достављене документације

-доставља у писаној форми прегледе свих прихода и извршених расхода по структури председницима месних заједница

-врши израду Финансијских планова за све месне заједнице, као и Завршне рачуне уз помоћ шефа рачуноводства

-прати евиденцију у Централном регистру фактура –ЦРФ јавног према друштвеном сектору за све месне заједнице Општине Пожега.

5) Ликвидатор накнада породиљских права и књиговођа Туристичке организације Пожега

а) прима обрачун накнада зарада породиљског одсуства, врши њихову контролу и оверу, води прописане евиденције, врши обрачун накнаде зараде за лица која самостално обављају делатност и на основу примљених и извршених обрачуна доставља захтев Министарству за требовање средстава и врши исплате истих по дозначењу средстава корисницима (просечно месечно 10 корисника)

- ради обрачуне и исплате накнаде зараде на текући рачун за породиље које су се бавиле самосталном делатношћу, а пре отварања породиљског боловања су затвориле су радњу као и обрачуне доприноса за исте.

- прима странке које доносе НЗ-1 обрасце ( 10 x 12= 120 ) и исте контролише, уноси у програм за породиље и књижи у финансијском књиговодству

- прегледа документацију и ради све обрачуне који се односе на доношење решења за остваривање права на породиљско одсуство и одсуство ради неге детета. Ради обрачун за мајке које користе право за посебну негу детета .

-води књиговодствену евиденцију о обавезама и исплатама породиљских права и доставља месечно потребне извештаје Министарству заједно са спецификацијом заосталих примања из ранијих година, штампа налоге за пренос на основу којих се преноси рефундација фирмама у којима су породиље оствариле право на породиљско одсуство (120 налога годишње)

б) Контира и књижи документацију Туристичке организације , требује и врши сва плаћања за исту ( 321 налога).

- врши обрачун накнада ангажованим лицима и члановима управних одбора Туристичке организације (укупно 10 обрачуна), врши обрачуне и исплату налога за службено путовање у земљи и иностранству

-ради годишње извештаје о извршеним приходима и расходима као и статистичке извештаје за исте

-прати евиденцију у Централном регистру фактура (ЦРФ) за Туристичку организацију.

6) Ликвидатор рачуна Општинске управе и економ

-Прима документацију за Општинску управу и ОЈП, врши њихову контролу и ликвидатуру и доставља служби трезора на плаћање ( у 2020. години 1.540 документа - улазне фактуре и судска решења)

- Води аналитичку евиденцију основних средстава Општине

- врши набавку потрошног материјала за све службе

- врши фактурисање закупа и услуга и прати њихову наплату о чему доставља податке ОЈП ( 276 фактура у 2020.години)

- прати евиденцију у Централном регистру фактура (ЦРФ) за Општинску управу Пожега.

НАЧЕЛНИК,

Оливера Видић

1. **Одељења за утврђивање и наплату јавних прихода за 2020. годину.**

Поступајући по Вашем захтеву oд 19.03.2021. године достављамо Вам извештај о раду Одељења за утврђивање и наплату јавних прихода за 2020. годину.

Одељење за утврђивање и наплату јавних прихода сходно одредбама члана 60. а у вези са чланом 6. Закона о финансирању локалне самоуправе („Службени гласник РС“, бр. 96/17-усклађени дин.износи, 95/18, 86/19-усклађени дин.изн. и 126/20-усклађени дин.износи ), као и одредбама Закона о пореском поступку и пореској администрацији („Сл.гласник РС“, бр. 80/02…144/20) у току 2020. године вршило је следеће послове:

* утврђивање пореза на имовину у статици ( за обвезнике физичка лица)
* пријем пријава ППИ-1 за правна лица – самоопорезивање
* утврђивање локалне комуналне таксе за истицање фирме на пословном простору
* утврђивање накнада за заштиту и унапређење животне средине
* утврђивање боравишне таксе
* издавање пореских уверења за јавне приходе које утврђује, наплаћује и контролише ово одељење
* доношење решења о одлагању плаћања пореског дуга (репрограм)

По наведеним јавним приходима преко писарнице примљено је пореских пријава:

- порез на имовину обвезника који не воде пословне књиге...…………..... **551**

- порез на имовину обвезника који воде пословне књиге..…………...…… **16**

- локална комунална такса за истицање фирме на пословном простору…...  **8**

**-** накнада за заштиту и унапређење животне средине..................................... **257**

**-** решења о категоризацији ................................................................................ **4**

По наведеним јавним приходима примљено је е- пореских пријава:

- порез на имовину обвезника који не воде пословне књиге (нотар) ........... **1431**

- порез на имовину обвезника који воде пословне књиге............................ .. **222**

- локална комунална такса за истицање фирме на пословном простору....... **28**

**-** накнада за заштиту и унапређење животне средине .................................. **2155**

По службеној дужности урађено је:

пореских пријава ППИ-2............................................................................... **1622**

пореских пријава од нотара ..........................................................................**1059**

решења о преносу дуга са преминулог лица ............................................... **93**

решења о поништавању ................................................................................. **67**

решења о преносу у ванбилансну евиденц. по основу застарелости............ **19**

Појединачно по наведеним јавним приходима у току 2020. године донето је решења:

-имовина обвезника који не воде пословне књиге....…............................... **16611**

-локална комунална такса за истицање фирме на пословном простору……. **177**

**-**накнаде за заштиту и унапређење животне средине ................................. **2315**

**-**боравишна такса ............................................................................................... **3**

За издавање пореских уверења примљено је укупно у 2020. години **2132** захтева. Сви захтеви су решени позитивно.

За прекњижавање јавних прихода примљено је **304** захтева, а за повраћај више или погрешно уплаћених јавних прихода примљено је **34** захтева. Сви су решени позитивно.

Захтева за системски репрограм (отпис камате 50 %) је примљено **234**. Сви су решени позитивно. С тим у вези донето је:

- решења о одлагању плаћања дугованог пореза………………....………. **234**

**-** решења о отпису камате (системски и ванредни репрограм )……………… .**54**

**-** решења оукидању репрограма(системски и ванредни репрограм ) ….……. **80**

Од Одељења за привреду и локални економски развој-одсек пољопривреда примељено је **20** захтева за процену обрадивог пољопривредног земљишта (промена намене земљишта). Сви захтеви су решени позитивно.

Од Одељења за урбанизам, грађевинарство, стамбено-комуналне послове и заштиту животне средине примељено је **62** захтева за доставу података везано за озакоњења објеката. Сви захтеви су решени позитивно.

У периоду од 01.01.2020. до 31.12.2020. године наплаћено је :

* порез на земљиште …………………………………………… **174.082,71**
* порез на имовину обвезника који не воде пословне књиге ... **49.327.337,31**
* порез на имовину обвезника који воде пословне књиге ... **42.340.541,15**
* накнада за заштиту и унапређење животне средине............... **8.195.602,95**
* комунална такса за истиц.фирме на посл.простору ………… **34.557.765,35**
* накнада за коришћење простора на јавној површини.............. **217.828,56**
* комунална такса за коришћење простора на јавним површинама **124.150,00**
* наканада за коришћење грађ. земљишта …………………….. **1.963.037,02**
* приходи од закупнина за грађевинско земљиште ................... **11.636,37**
* увећање пореског дуга у поступку прин.наплате ……. .... **1.642,00**

\_\_\_\_\_\_\_\_\_\_\_\_\_

Укупно: **136.913.623,43**

У периоду од 01.01.2020. године до 31.12.2020. године од нотара је примљено електронским путем **653** документа од којих је **361** докуменат обрађен, **258** докумената је необрађено и **34** документа делимично обрађена

Од **361** обрађеног документа формирана је **1431** пореска пријава ППИ-2. Од тога је у статусу необрађених пријава остало **372**.

Укупно нерешених предмета је 30, од тога је 17 везано за терен ( обзиром да немамо формирану комисију која у свом саставу има и стручно лице грађевинске струке, ови предмети нису решени); 13 предмета су на решавању код Регионалног одељења за другостепени поступак Крагујевац.

Напомена: Појединачан извештај по радницима ( Вајовић Љиљана, Ћебић Ивана, Врањевац Наташа , Миона Тодоровић, Миодраг Ђедовић, Тијана Варничић- привремени и повремени послови и Радосав Обрадовић-привремени и повремени послови ), није могуће направити, јер смо све послове одрадили заједно.

Руководилац одељења

Љиљана Вајовић

1. **ИЗВЕШТАЈ О РАДУ ОДЕЉЕЊА ЗА УРБАНИЗАМ, ГРАЂЕВИНАРСТВО, СТАМБЕНО-КОМУНАЛНЕ ПОСЛОВЕ И ЗАШТИТУ ЖИВОТНЕ СРЕДИНЕ ЗА 2020. ГОДИНУ**

Организација и делокруг рада Одељења за урбанизам, грађевинарство,  
стамбено-комуналне послове и заштиту животне средине утврђени су Одлуком o  
Општинској управи Пожега и Правилником о унутрашњој организацији и  
ситематизацији радних места.  
Сходно наведеним актима у овом Одељењу се обављају послови  
Општинске управе Пожега који се односе на планирање и уређење простора,  
издавање локацијских услова, грађевинских и употребних дозвола, озакоњење  
објеката, заштиту животне средине и комунално-стамбену област.  
Обављање послова и задатака, у већем делу 2020. године, било је  
организовано преко осам запослених: руководиоца одељења и 7 извршилацa. Oд  
1.11.2018.г. саветник за грађевинске послове, Радосав Анђелић отишао је у  
пензију, тако да је то радно место још непопуњено, иако се ради о основним  
пословима којима се бави локална самоуправа. Од септембра до краја 2020.  
године отишле су још 3 особе у пензију. Нове 4 особе ангажоване су на  
привременим и повереним пословима у складу са Програмом Владе Србије, на  
пословима озакоњења објеката и увођења нове статистике.  
У току извештајног периода, у 2020. години, укупно је било 813 предмета  
у редовној процедури. Од укупног броја редовних предмета, решено је 763, а за  
50 предмета је решавање пренето у 2021. годину. Од нерешених предмета  
највише је захтева је за издавање локацијских услова-17, из разлога  
неблаговременог достављања података од стране СКН Пожега. 14 нерешених  
захтева је за издавање разних података, 10 за издавање информација о локацији  
и 1 захтев из области грађевинарства. Нерешених захтева за уверења о старости  
објекта у извештајном периоду је 8, а из претходног периода кад није било  
комисије, још 49 захтева.  
По Закону о озакоњењу објеката (Сл.гл.РС бр. 96/2015 и 83/18) из  
птреходног периода пренето је за решавање 3113 предмета за озакоњење  
објеката. У 2020. години започето је још 90 предмета на основу службене  
забелешке да је објекат видљив на сателитском снимку Републике Србије из 2015.  
године и обавештења о видљивости СКН Пожега.  
У извештајном периоду позитивно је решено укупно 68 захтева за  
озакоњење, 5 захтева је одбијено, а озакоњено je укупно 101 објекат. За даље  
решавање, укупно је остало 3134 нерешених предмета за озакоњење објеката, уз  
дат крајњи рок за њихово решавање закључно са 06.11.2023. године.

**ОБЛАСТ ПРОСТОРНОГ ПЛАНИРАЊА И УРБАНИЗМА**У овој области, у већем делу извештајног периода, радило је 5 извршилаца  
и то:  
1 дипломирани инжењер архитектуре, 2 дипломирана просторна планера,  
архитектонски техничар и геометар, а по потреби и сарадник из области заштите  
животне средине. У извештајном периоду у овој области су радили и један  
дипломирани грађевински инжењер, један дипломирани инжењер пејзажне  
атхитектуре и економски техничар који су примљени у Одељење по посебном  
програму Владе РС за потребе озакоњења објеката.  
У извештајном периоду у области урбанизма примљено је 358 захтева. Од  
тога је 105 захтева за издавање локацијских услова, од чега је решено 88 , 191  
захтев за информацију о локацији, од чега је решено 181 и 62 захтева за разна  
уверења, потврђивање урбанистичких, и пројеката парцелације, од чега је решено  
48 захтева.. Од укупног броја приспелих предмета из ове области у 2020. години  
решено је 317 предметa, а 41 предмет je пренето за решавање у 2021.годину.  
Што се тиче захтева за легализацију, т.ј. озакоњење објеката, како нема  
посебне службе која се бави само овим послом, 6 референата је поделило укупан  
број предмета за легализацију, поднетих 2003.,2006.,2009-10., и 2014. године.  
Служба је поступила по свим ранијим захтевима за легализацију, слањем од 2 до  
4 захтева за допуну, као и слањем нових захтева за допуну недостајуће  
документације. То је резултирало да је пре ступања на снагу Закона о озакоњењу  
објеката 2015. године, решено око 30 % свих тада примљених предмета. У 2019.  
години у рад на озакоњењу су и даље укључене 3 особе по одобрењу Владе РС,  
али које раде и послове за потребе других одељења у Општинској управи Пожега.  
Такође, у Одељењу се обављају сви административно-технички послови  
за Комисију за планове СО-е Пожега (припрема материјала, писање извештаја,  
писање одлука о изради и доношењу урбанистичких планова, писање одговора  
подносиоцима примедби у току јавног увида, сазивање седница и сл), као и сви  
послови које одељење има као носилац израде планова - оглашавање и  
спровођење јавног увида за урбанистичке и просторне планове, оглашавање и  
спровођење јавних презентација урбанистичких пројеката и сл.  
**У извештајном периоду је одржано четири седнице комисије за  
планове, и то:**  
- 29.05.2020.године (УП Манастир у Горобиљу);  
- 06.11.2020.године (Рани јавни увид (РЈУ) у ПДР „ЕМС“, РЈУ у ПДР „Ромско  
насеље“, РЈУ у ПДР „Паркинг у Шеварицама“, РЈУ у измене и допуне ПГР  
Пожеге и УП „Гимназија“);  
- 20.11.2020. године (нацрт ПДР „Паркинг у Шеварицама“) и  
- 21.12.2020.године (УП „Гимназија“)  
Спроводећи законску процедуру израде и доношења планских и  
урбанистичко-техничких докумената, у извештајном периоду из ове области је  
спроведено следеће:  
- дато је позитивно мишљење на материјал за Рани јавни увид измене и  
допуне ПГР Пожеге,  
- дато је позитивно мишљење на материјал за Рани јавни увид у ПДР „ЕМС“,  
- дато је позитивно мишљење на материјал за Рани јавни увид у ПДР  
„Ромско насеље“,  
- дато је позитивно мишљење на материјал за Рани јавни увид у ПДР  
„Паркинг у Шеварицама“,  
- извршена је стручна контрола и дато позитивно мишљење на нацрт ПДР  
„Паркинг у Шеварицама“,  
- извршена је стручна контрола и дато позитивно мишљење на Урбанистички  
пројекат „Гимназија“.  
Као свакодневну активност Одељење за урбанизам има изласке на терен  
по питању неких поднетих захтева и стручну сарадњу са осталим органима  
локалне самоуправе, јавним предузећима и привредним субјектима. Ове  
активности не изражавају се бројкама, али за ове послове треба размотрити неку  
врсту теренског додатка (коју имају инспекцијске службе), т.ј. прописати већи  
коефицијент.  
Посебан проблем који значајно омета рад службе представља рад са  
странкама, који се одвија свакодневно и без ограниченог временског периода у  
току радног времена, и поред покушаја примене ограниченог термина.  
Ступањем на снагу измена и допуна Закона о планирању и изградњи, пред  
општинске управе и одељења за урбанизам су стављене бројне обавезе које се  
односе како на кратке рокове за издавање локацијских услова и грађевинских  
дозвола, тако и нову организацију одељења због обједињене процедуре која се  
почела примењивати од 1.3.2015. године у аналогном облику, и размену  
докумената и поднесака електронским путем, која се примењује од  
1.1.2016.године.  
Успешност примене електронског система издавања дозвола у нашој  
општини, оценило је и надлежно Министарство, кроз доделу 2 рачунара овом  
Одељењу за потребе спровођења поступка обједињене процедуре.

**ГРАЂЕВИНАРСТВО**У овој области радила су 2 извршиоца и то: 1 дипломирани правник (по  
уговору) и 1 дактилограф.  
У 2020. години обрађивани су захтеви који се односе на обједињену  
процедуру и издавање грађевинских и употребних дозвола, као и део послова око  
озакоњења објеката.  
Од укупно 404 редовних предмета примљених у 2020. години ( што је за  
скоро дупло увећано у односу на 244 предмета у 2018. г.) решено је 403  
предмета, а један предмет за стављање клаузуле правоснажности, пренет је у  
2021. годину из разлога непотпуности потребних података.  
У извештајном периоду примљени су захтеви који се односе на издавање  
грађевинских дозвола, одобрења за градњу, односно решења за одобрење  
радова за адаптацију, санацију и сл., употребне дозволе, обавештења и пријаве  
почетка градње објеката, упис права својине на објектима и потврда о изградњи  
темеља и објеката у конструктивном смислу.  
У извештајном периоду примљено је 26 захтева за издавање уверења о  
времену градње грађевинских објеката од чега је решено 18 захтева. Из  
претходних година има још 49 нерешених захтева из периода непостојања  
комисије за процену старости објеката.  
Предмети који се односе на грађевинске, употребне дозволе, одобрења,  
пријаве радова, упис права својине обрађена су електронски у складу са важећим  
правилником и сви предмети из ових области су урађени у прописаним роковима.  
Незавршени предмети су предмети издавање уверења о старости објеката,  
што је стални задатак да се по захтевима поступи, изађе на терен и да се донесу  
прописана акта.  
У извештајном периоду сваког радног дана примане су странке и истима су  
пружана обавештења и упутства везана за управну област грађевинарства.  
Поред управних предмета достављани су и подаци за министарства, судове  
и друге државне органе (статистика, извештаји и др).  
Поред куцања свих аката референту за грађевинарство, дактилограф у  
одељењу је куцао све што је потребно како за ово, тако и друга одељења  
(послови из одељења за привреду, скупштинске послове, финансије и др.)

**СТАМБЕНО- КОМУНАЛНА ОБЛАСТ И ЗАШТИТА ЖИВОТНЕ СРЕДИНЕ**У овим областима ради један извршилац- дипломирани инжењер  
архитектуре, а по потреби и једно лице које је примљено за послове озакоњења. У  
2020. години примљено је укупно 25 предмета, од којих је све решено.  
Даном ступања на снагу Закона о становању и одржавању зграда („Сл.гл.  
РС“, бр. 104/16) пред општинске управе је стављена обавеза да се води Регистар  
стамбених заједница, а у 2020. години решено је 6 захтева који се углавном  
односе на измену управника стамбене заједнице.  
У овом извештајном периоду укупно је заведено 19 захтева из области  
заштите животне средине (процене утицаја на животну средину, дозволе за  
управљање отпадом, стратешке процене утицаја и сл.) од којих је све решено у  
законским роковима.  
На основу законске обавезе у Одељењу се води ЛОКАЛНИ РЕГИСТАР  
ИЗВОРА ЗАГАЂИВАЧА на територији општине Пожега, као и РЕГИСТАР  
ИЗДАТИХ ДОЗВОЛА за управљање отпадом на територији општине Пожега и  
достављање података о издатим дозволама Агенцији за заштиту животне  
средине. Поред тога води се и ЈАВНА КЊИГА о комплетној процедури везаној за  
процену утицаја, од захтева до издатог решења.  
Води се и евиденција решења, услова и исправки решења и услова, и  
мишљења издатих од стране надлежног Министарства, Завода за заштиту  
природе, Републичког геодетског завода и сл., за радове који се врше на  
територији општине Пожега.  
Поред тога, у Одељењу се обављају послови везани за нову областенергетску ефикасност, а односе се на достављање података министарствима  
надлежним за послове рударства и грађевинарства, и формирање врло  
компликованих база података, за које је неопходан пријем и укључење  
енергетског менаџера у складу са Законом о енергетици.

РУКОВОДИЛАЦ  
Нада Красић, д.п.п.

1. **ИЗВЕШТАЈ О РАДУ ОДЕЉЕЊА ЗА ИНСПЕКЦИЈСКЕ ПОСЛОВЕ**

**ЗА 2020. ГОДИНУ**

САДРЖАЈ:

1.Увод

2.Организациона структура

3.извештај о раду одељења за инспекцијске послове за 2020.год.

-Инспекција за заштиту животне средине,

-Грађевинска инспекција,

-Комунална инспекција,

-Просветна инспекција

-Инспекција за друмски саобраћај и путеве

УВОД

Извештај о раду Одељења за инспекцијске послове у општинској управи Пожега за 2020.годину доноси се у складу са чланом 44. Закона о инспекцијском надзору (Сл.гласник РС бр.36 / 2015 ) и [44/2018](javascript:void(0)) - други закон и [95/2018](javascript:void(0)).)

Годишњи извештај о раду инспекцијe објављује се на веб презентацији инспекције до 31. марта текуће године.

Сврха доношења извештаја о раду Одељења за инспекцијски послове је повећање ефективности и транспарентности, као и јачање поверења грађана у локалну самоуправу општине Пожега:

1. Непосредну примену закона и других прописа,

2.спровођење инспекцијског надзора, и решавања у управним стварима у првом степену,

3.праћење стања и предлагање мера за унапређење стања на терену, на територији општине Пожега,

4.превентивно деловање инспекције као једно од средстава остваривања циља инспекцијског надзора;

Из извештаја се може закључити да су остварени циљеви Годишњег плана инспекцијског надзора непосредном применом закона и других прописа тј. планираних мера и активности превентивног деловања инспекције и планираних мера и активности за спречавање обављања делатности и обављање делатности нерегистрованих субјеката, очекиваног опсега ванредних инспекцијских надзора у периоду у којем ће се извршити редовна инспекцијски надзор, као и друге елементе од значаја за планирање и вршење инспекцијског надзора.

Извештај о раду одељења садржи податке о специфичним циљевима који су остварени у 2020. години и који су везани за Програмске активности Одељења за инспекцијске послове, одговорност за реализацију задатака и активности и у којем року их треба реализовати.

Инспекцијски надзор и службене контроле спроводиле су се коришћењем метода и техника како је прописано законским и подзаконским актима који су основа за поступање инспекције, уз обавезну употребу контролних листи

.2.ОРГАНИЗАЦИОНА СТРУКТУРА

РУКОВОДИЛАЦ ИНСПЕКЦИЈЕ

ИНСПЕКТОР

|  |  |  |  |  |
| --- | --- | --- | --- | --- |
| Комунални инспектор  2 | Инспектор за  друмски саобраћ.  инспектор за путеве 2 | Грађевински инсп*е*ктор  1 | Инспектор за  Заштиту животне средине  1 | Просветни инспектор  1 |

На основу члана 44.Закона о инспекцијском надзору („Сл.Гласник РС“ бр.36/2015, 44/18-др. закон и 95/2018) **ИНСПЕКЦИЈА ЗА ЗАШТИТУ ЖИВОТНЕ СРЕДИНЕ** општине Пожега објављује:

**ИЗВЕШТАЈ О РАДУ ЗА 2020 ГОДИНУ**

**1.) Број спречених и битно умањених штетних последица(првентивно деловање инспекције)**

Инспекција за заштиту живтоне средине је у 2020.години имала 5 превентивних инспекцијских надзора који су били везани за превентивно деловање надзираних субјеката како не би дошло до загађења ваздуха, деградације земљишта услед неадекватног одлагања отпада као и проблема са повећаном буком од стране угоститељских објеката,односно од буке која потиче од рада музичких урећаја и извоћења ''живог музичког програма'' у летњем периоду.

**2.) Обавештавање јавности и пружање стручне и саветодавне подршке**

У 2020 години путем штампаних и електронских медија вршено је обавештавање јавности о поднетим Захтевима о потреби процене утицаја пројекта на животну средину као и Захтевима оператера за издавање одговарајућих дозвола за неопасан и инертан отпад. Извршено је 7 саветодавних посета где су правна лица из различитих области пословања упознавана са прописима из области ЗЖС, начину преузимања и попуњавања контролних листа, пружани су кроз усмени разговор стручни савети и саветодавне подршке како доласком код надзираних субјеката тако и телефонским путем.

**3.) Ниво усклађености пословања и поступања надзираних субјеката са законом**

У 2020 години је извршен надзор над 31 субјекта и код 5 је утрврђено да немају усклађено пословање са законом.

**4.) Број откривених и отклоњених штетних последица (корективно деловање инспекције)**

Корективно деловање инспекције вршено је у 5 наврата када је инспекција за заштиту животне средине записником наложила мере које су надзирани субјекти отклонили у законски предвиђеном року.

**5.) Број утврђених нерегистрованих субјеката**

У 2020 години није било утврђених нерегистрованих субјеката.

**6.) Мере које су предузете ради уједначавања праксе инспекцијског надзора**

Инспекција за заштиту животне средине је користила идентичне мере у истим или сличним случајевима како би се постигла правичност, доследност у примени прописа и уједначеност у раду.

Ова инспекција је такође давала савете и пружала стручну помоћ локалним инспекцијама у својој општини, такође је са истим инспекцијама имала добру сарадњу.

**7.) Остварење плана (број редовних и ванредних инспекцијских контрола)**

У 2020 години урађене су све планиране инспекцијске контроле (31). Такође је извршено и 6 ванредних инспекцијских надзора као и 2 ванредна утврђујућа надзора покренута по захтеву надзираног субјекта.

**8.) Ниво координације инспекција**

Инспекција за заштиту животне средине има добру сарадњу са комуналном инспекцијом где су заједничким и првентивним деловањем отклоњене потенцијалне опасности за здравље људи и живитну средину. Добра је координација са грађевинском, санитарном и ветеринарском инспекцијом. Такође ова инспекција има добру сарадњу и са Републичком инспекцијом за заштиту животне средине Златиборског управног округа као и са Полицијском станицом у Пожеги и инспекторима оперативцима.

**9.) Материјални,технички и кадровски ресурси инспекције**

Инспекција за заштиту животне средине општине Пожега заједно са комуналном, грађевинском, саобраћајном, просветном и инспекцијом путева користи једно возило. Пожељно би било да инспекција буде опремљена и адекватном одећом и обућом за теренске услове рада. Остали ресурси у смислу канцеларије и рачунарске опреме (стони рачунар) су коришћени само од стране инспекције за заштиту животне средине, с тим да се канцеларија дели са још двоје запослених.

**10.) Придржавање рокова прописаних за поступање инспекције**

Надзирани субјекти којима је путем записника наложено да отклоне недостатке, су у року извршили своје обавезе те због тога инспекција није морала да подноси захтеве прекршајном Суду за покретање прекршајних поступака.

**11.) Законитост управних аката (број другостепених решења)**

У 2020 години није било жалби на решења инспектора а које би решавало министарство заштите животне средине као другостепени орган.

**12.) Поступање у решавању притужби на рад инспекције**

У 2020 години на рад инспекције за заштиту животне средине није било писаних притужби од стране физичких или правних лица.

Било је подношења пријава министарству од стране појединих физичких лица а која се тичу рада угоститељских објеката у летњем периоду односно буке у летњим баштама због извођења '' живог музичког програма ''. Министарство је такве представке прослеђивало овој инспекцији на даље поступање. О предузетим мерама обавештена су лица (подосиоци представке) као и ресорно министарство.

**13.) Обуке и друго усавршавање инспекције**

Инспектор за заштиту животне средине је у претходном периоду завршио курс е- обуке коју је организовала Стална конференција градова и општина и добио је Сертификат ''Изградња капацитета локалних инспекцијских служби''.

Такође је успешно обављена електронска обука са полагањем више тестова где је добијен Сертификат везан за познавање и примену новог Закона о инспекцијском надзору. Инспекција је учествовала и на пар радних састанака и семинара које је организовало министарство а све у циљу боље обуке, ефикаснијег рада и сарадње.

**14.) Иницијативе за измене и допуне закона и др. прописа**

У претходном периоду ова инспекција је у електронској форми доставила ресорном министарству-сектору инспекције, допис у коме је указано на дугогодишњи проблем буке из угоститељских објеката који се не може адекватно решити применом постојеће законске регулативе. Дати су одређени предлози и сугестије за измену тј. допуну Закона о буци. Конкретно да се бука (музика ) из угоститељских објеката не подводи као еколошки проблем, већ као комунални и да се изузме у новом закону о буци, јер се из самог рада на терену дужи низ година сусрећемо са овим проблемом који са постојећом законском регулативом и не можемо адекватно да решимо. Стога смо предложили да стручна тела у нашем министарству размотре предлог и изврше одговарајуће измене закона о буци.

**15.) Мерама и проверама ажурности података у инфромационом систему**

Инспекртор за заштиту животне средине указује општинском систем администратору да редовно ажурира податке на општинском сајту у вези заштите животне средине.

**16.) Стање у области извршавања поверених послова**

Инспектор за заштиту животне средине општине Пожега врши све поверене послове у складу са Законским и подзаконским актима, такође врши и послове које му наложи председник општине, начелник општинске управе као и руководилац одељења за инспекцијске послове.

Такође у 2020 години за потребе Агенције за заштиту животне средине извршено је прикупљање података потенцијалних ВОК оператера на територији наше општине кроз слање одговарајућих упитника, а у циљу израде јединственог регистра за такве оператере.

**17.) Исход поступања правосудних органа**

У 2020 години инспекција за заштиту животне средине није подносила прекршајном Суду захтеве за покретање прекршајних поступака.

**ГРАЂЕВИНСКА ИНСПЕКЦИЈА**

Грађевинска инспекција Општинске управе Пожега је у наведеном периоду формирала 34 предмета, од којих 32 по захтевима странака и 2 по службеној дужности. Паралелно је настављен рад и по старијим предметима, тако да је укупан број предмета 72 од којих 5 по службеној дужности и 67 по захтевима странака.

Већина предмета се односи на пријаве странака по бесправној градњи и то 68 предмета од којих је решено 36 док су 3 предмета код другостепеног органа по жалбама на решења.

Није било спровођења административних извршења.

**КОМУНАЛНА ИНСПЕКЦИЈА**

Комунална инспекција је у 2020. години, по захтеву странака, поступила у 68 предмета, од којих је 2пребачено за рад у овој години.

У раду, ова инспекција је поступала у складу са Законом о инспекцијском надзору (Сл.гл.РС“, број 36/2015) и Закону о општем управном поступку („Сл.гл.РС“, број 95/2018) и вршила примену прописа из Одлукâ над чијим спровођењем врши надзор.

Поднета су 2 прекршајна налога Прекршајном суду у Пожеги због прекршајâ направљених против прописа из Одлуке о држању животиња (Општ.сл.гл.“, број 6/95) и Одлуке о одржавању чистоће на подручју општине Пожега („Општ.сл.гл.“,број 4/98) над којом општинска комунална инспекција врши надзор.

У 2020. години комуналној инспекцији је додељен надзор над спровођењем мера донетих за заштиту становништва од заразне болести Ковид-19, што је иста радила у складу са упуствима свих надлежних републичких служби и служби ЈЛС , о чему су слати дневни и недељни извештаји Златиборском управном округу о предузетим мерама у заштити становништва од заразне болести Ковид-19 на територији општине Пожега.

У свему другом поступало се по службеној дужности и на захтеве странака упућених телефонском путем и усмено и у свему су се спроводили прописи из Одлукâ за чија спровођења је надлежна ова инспекција.

Остварена је добра сарадња са свим институцијама, јавним предузећима и установама, све у циљу решавања проблема из комуналних делатности.

**ПРОСВЕТНА ИНСПЕКЦИЈА**

Послови инспекцијског надзора у 2020. години односили су се на три средње школе (Гимназија “Свети Сава”, Техничка школа и Пољопривредна школа са домом ученика “Љубо Мићић”), две основне школе (“Петар Лековић” и “Емилија Остојић”), као и на Предшколску установу “Олга Јовичић-Рита”.

Надзор се углавном односио на контролу рада Установа у погледу придржавања Закона, правилника, других прописа и општих аката, права и обавеза ученика, родитеља, наставника, стручних сарадника и директора, а у складу са Законом о основама система образовања и васпитања (“*Сл.гл.РС*”бр.72/09,52/11,55/2013,27/2018,10/2019 и 6/2020.), као и у складу са Законом о основном образовању (“*Сл.гл.РС*” број 55/13,101/2017,27/2018 и 20/2019),Законом о средњем образовању и васпитању (“*Сл.гл.РС*”број 55/13,101/2017,27/2018 и 6/2020), Закону о предшколском образовању и васпитању (“Сл.Гласник РС”,бр.18/10,101/2017,113/2017 и 10/2018). као и према Закону о инспекцијском надзору (“Сл.Гласник РС”,бр. 36/2015,44/2018 и 95/2018.).

Посебно се у 2020. год. контролисала припремљеност Установа за рад, односно у свим Установама су се обављени такозвани информативни прегледи, процедура расписивања конкурса, администрација Установа, верификација нових образовних профила, верификација проширене делатности.

Редовни надзор вршен је коришћењем нових контролних листа које су објављене на сајту Министарства просвете(http://www.mpn.gov.rs/prosveta/prosvetna-nspekcija/kontrolne-liste-u-prosveti/).

Наведени послови су се обављени у сарадњи са Републичком просветном инспекцијом.

Ванредни инспекцијски надзор обављао се у складу са чланом 6. став 3. Закона о инспекцијском надзору а у складу са процењеним ризиком. Процена ризика врши се сходно одредбама Правилникао посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области образовања и васпитања("Службенигласник РС", бр. 63/2018).

Одржана су 3 заједничка састанка са свим директорима основних и средњих школа.

У 2020. години одржавана су 2 састанка просветних инспектора Златиборског округа заједно са Републичким просветним инспекторима.

Укупно у свим Установама сачињено је 13 записника и 9 службених белешки по налогу Министарства 25 надзора.

Годишњи планови и извештаји о раду просветне инспекције налазе се на сајту Министарства просвете и сајту Општинске управе Пожега.

Број надзора у свим установама на територији општине Пожега је 22 и обавио се у периоду од 01.01.2020. до 31.12. 2020. Године.

**ИНСПЕКЦИЈА ЗА ПУТЕВЕ И ДРУМСКИ САОБРАЋАЈ**

Инспекција за путеве и друмски саобраћај је од 24.11.2021. године, када је иста додељена садашњим инспекторима, решавала по једном предмету у вези заштите некатегорисаних путева у Малој Јежевици и једном предмету у вези заштите стамбеног објекта у улици Мајора Илића од тертетних возила која саобраћају овом улицом и оштећују делове стамбеног објекта у овој улици.

Није поднет ниједан прекршајни налог у времену од 24.11.2020. године до краја исте, јер за то време, није се установио прекршај из прописâ који регулишу одржавање, заштиту, коришћење и развој путева, као и начин обављања јавног превоза и обављања друмског саобраћаја на територији општине Пожега.

У 2020. години, од дана добијања ове инспекције, остварена је добра сарадња са одељењем за инвестиције, јавне набавјке и развојне пројекте, на основу које се решавало по питањима одржавања, заштите, развоја, коришћења и унапређења локалних, некатегорисаних путева и улица на територији општине Пожега и по питањима прописног и безбедног обављања јавног превоза и друмског саобраћаја.

Поступано је по свим позивима грађана, предузећâ и установâ, све у циљу квелитетног и успешног спровођења надзора над прописима који регулишу начин обављања ових комуналних делатности

Руководилац одељења

Слободан Тотовић

1. **Извештај о раду Одељења за друштвене делатности**

**Општинске управе Пожега за 2020. годину**

Одељење за друштвене делатности обавља стручне и административне послове који се односе на задовољавање потреба грађана у области образовања, спорта, друштвене бриге о деци, борачко-инвалидске, социјалне и здравствене заштите, културе, информисања и одбране и пружања помоћи избеглим, прогнаним и интерно расељеним лицима.

**Послови образовања и информисање**

**У области образовања:**

Примљена је и обрађена документација за ученичке и студентске кредите и стипендије и смештај у ученичке и студентске домове.

* урађено је 194 уверења о просечном приходу по члану домаћинства за конкурисање за смештај у ученичке и студентске домове (29 уверења за ученички дом и 165 уверења за студентски дом)
* урађено је 155 уверења о просечном приходу по члану домаћинства за конкурисање за стицање права за добијање ученичких и студентских кредита и стипендија (70 уверења за ученичку стипендију, 77 уверења за студентски кредит и 8 уверења за смањење трошкова студирања).

Спроведене су активности у сарадњи са Центром за социјални рад, Основном школом ,,Емилија Остојић”, Основном школом ,,Петар Лековић” ради набавке бесплатних уџбеника за децу основно школског узраста (право се признаје породицама самохраних родитеља, ученицима из социјално-материјално угрожених породица уколико право на обезбеђивање уџбеника не остварују по неком другом основу, као и деци без родитељског старања ако се не налазе у хранитељској породици). Обезбеђени су уџбеници за 60 ученика основних школа из категорије социјално угрожених породица, од првог до осмог разреда основне школе,  у складу са Одлуком о правима и услугама у социјалној заштити општине Пожега (,,Сл.лист општине Пожега” бр. 5/11).

Урађена је база података за децу која су стасала за упис у први разред основне школе за школску 2020/21 годину (196 будућих ђака првака) и база података деце која су стасала за похађање припремног предшколског програма за школску 2020/21 годину (224 детета).

Реализоване су активности обележавања Дечије недеље за 2020. годину, под мотом ,,Подељена срећа, два пута је већа”, с циљем подизања свести јавности о дечијим потребама, правима и изазовима са којима се суочавају. Солидарност, сарадња и инклузија биле су у фокусу активности које се спроводе овим пројектом. Активности су реализоване у сарадњи локалне самоуправе, Народне библиотеке Пожега, предшколске установе ,,Олга Јовичић Рита”, Oсновне школе ,,Емилија Остојић”, Oсновне школе ,,Петар Лековић” и Дома здравља Пожега.

Реализована је додела новчаних награда ученицима основних и средњих школа, носиоцима дипломе ,,Вук Караџић” и ученицима генерације (5 ученика носиоца дипломе ,,Вук Караџић” и ученика генерације и 36 ученика носиоца дипломе ,,Вук Караџић”) у складу са Одлуком о награђивању ученика основних и средњих школа (,,Сл.лист општине Пожега” бр. 5/19) и додела новчане помоћи ђацима првацима у складу са Одлуком о додели једнократне новчане помоћи породицама ученика првог разреда основне школе (,,Сл.лист општине Пожега” бр. 5/19).

**У области информисања**:

Спроведена је и испоштована хронологија радњи у поступку спровођења Јавног позива за учешће на Конкурсу за суфинансирање пројеката производње медијских садржаја из области јавног информисања на територији општине Пожега у 2020. години (Јавни позив расписан 10.01.2020. године). На Конкурс је поднето 40 пријава, средства су додељена за 11 подносиоца пројеката, није прихваћено 29 пројеката.

Учествовано је у раду Комисије за проверу испуњености услова за учешће на Конкурсу за све пристигле пројекте и раду Комисије за оцену пројеката поднетих по Јавном позиву за учешће на Конкурсу за суфинансирање пројеката производње медијских садржаја из области јавног информисања на територији општине Пожега у 2020. години. Праћена је реализација одобрених средстава.

**Послови културе, информисања, спорта и омладине**

Спроведен је поступак у вези расписивања Јавног конкурса за финансирање и суфинансирање пројеката у култури из буџета општине Пожега у 2020. години (Конкурс објављен 24.01.2020. године). Поднете су пријаве на Јавни конкурс из 5 области културне делатности.

Из области књижевности (стваралаштво, преводилаштво) поднете 2 пријаве, 1 пројекат одобрен, једна пријава одбачена. Из области музика (стваралаштво, продукција, интерпретација) поднето 6 пријава, одобрено 5 пријава, средства нису одобрена за 1 пројекат. Из области ликовне, примењене, визуелне уметности, дизајн и архитектура поднете 2 пријаве, средства одобрена за 1 пројекат, 1 пројекат није одобрен. Из области откривање, прикупљање, истраживање, документовање, проучавање, вредновање, заштита, очување, представљање, интерпретација, коришћење и управљање културним наслеђем, поднета 1 пријава за коју су одобрена средства; из области уметничка игра-класичан балет, народна игра, савремена игра (стваралаштво, продукција и интерпретација) поднете 3 пријаве, средства одобрена за сва 3 пројекта.

Учествовано је у раду Комисије за избор пројеката у култури у 2020. години из области књижевности (стваралаштво, преводилаштво); Комисије за избор пројеката у култури у 2020. години из области откривање, прикупљање, истраживање, документовање, проучавање, вредновање, заштита, очување, представљање, интерпретација, коришћење и управљање културним наслеђем; Комисије за избор пројеката у култури у 2020.години из области ликовне, примењене, визуелне уметности, дизајн и архитектура; Комисије за избор пројеката у култури у 2020.години из области музика (стваралаштво, продукција, интерпретација) и Комисије за избор пројеката у култури у 2020.години из области уметничка игра-класичан балет, народна игра, савремена игра (стваралаштво, продукција, и интерпретација).

Праћен је поступак реализације захтева корисника средстава из области културе.

Услед пандемије Covid-19, удружења нису била у могућности да реализују пројекте за која су добили средства из наведених културних области, те су само реализовани пројекти из области књижевности (стваралаштво, преводилаштво) и области ликовне, примењене, визуелне уметности, дизајн и архитектура.

Због епидемиолошке ситуације и мера у складу са њом, организовање књижевних вечери и других културних активности је било ограничено. Редовне књижевне манифестације, доделе књижевних награда као и посете писаца у склопу Београдских међународних сусрета писаца нису одржане, поштујући препоруке и мере Владе Републике Србије и Штаба за ванредне ситуације у општини Пожега.

Редовно је ажуриран Информатор о раду Oпштинске управе за 2020. годину.

Одржавана и свакодневно ажурирана званична интернет презентација општине Пожега [www.pozega.org.rs](http://www.pozega.org.rs/)и youtube налог повезан са интернет презентацијом општине ([www.youtube.com/user/sopozega](http://www.youtube.com/user/sopozega)). Наведене активности обухватају објављивање информација од јавног значаја, вести, конкурса, јавних позива, јавних набавки,  докумената из делокруга рада Општинске управе, видео снимака, банера, издатих аката у обједињеној процедури, итд. У току 2020. године на интернет презентацији општине Пожега објављено је: више од 140 јавних набавки, 355 акта издата у  обједињеној процедури, више од 50 вести, обавештења, јавних позива и конкурса и више од 50 различитих докумената (буџет, одлуке, правилници, материјали за седнице Скупштине општине Пожега, службени листови, Информатор о раду, пратећа документација за конкурсе и јавне позиве и сл.).

**У области спорта и омладине**

Објављено је Јавно обавештење о објављивању и покретању поступка за одобравање годишњих програма у области спорта за 2021. годину, са обрасцима и Јавно обавештење спортским организацијама о категоризацији спортских организација у општини Пожега за 2020. годину.

Урађено је 39 решења о одобравању годишњих програма и додели средстава организацијама у области спорта, и закључено 39 уговора о финансирању програма у области спорта, у складу са Законом о спорту (,,Сл.гласник РС” бр.10/16) и Правилником о одобравању и финансирању програма којима се задовољавају потребе и интереси грађана у области спорта у општини Пожега (01 бр 06-4/2017. од 14.02.2017.године).

Учествовано је у раду Стручне комисије за оцену годишњих и посебних програма у области спорта који ће се финансирати из буџета општине Пожега и раду Комисије за категоризацију спортских организација у општини Пожега.

Одржано је више састанака са представницима свих спортских организација којима су пренета средства из буџета општине, ради упућивања у начин попуњавања апликационих формулара, доставе потребне валидне рачуноводствене документације за правдање средстава, писања периодичних и завршних извештаја и одговора на разна питања из области спорта и рада спортских организација.

**Послови културе и планирања одбране**

**У области послова одбране**, у протеклој, 2020. години, у складу са Планом и Програмом рада, односно планираним пословима и активностима за наведени временски период, највише се радило на перманентном усклађивању документације око усклађивања Плана Одбране општине Пожега, са променама које су добијене од МОЦ Ваљево. Било је неколико најављених али и ненајављених контрола од стране Министарства Одбране и МОЦ Ваљева.

Осим, готово свакодневног ажурирања поверљиве документације, консултација са МОЦ центром Пожега и Ваљево, усмених консултација, редовног присуства свим едукацијама и обукама, каквих је у прошлој години било, три пута по два дана и четири пута у трајању по један дан, посебна пажња у последње време, полаже се на мигрантску кризу и сређивање документације у вези радних обавеза запослених у Oпштинској управи, те измештања на резервну локацију у случају непосредне ратне опасности или ванредног стања.

Осим обимног и одговорног посла на Плану одбране и свим другим активностима које имају везе са том материјом, урађен је велики, обиман и одговоран посао „пребацивања“ „Плана“ из материјалног, на дигитални облик, који услед обимности и одговорности посла захтева специфичне и стручне поступке.

**Послови друштвене бриге о деци, и послови борачко инвалидске, социјалне и здравствене заштите**

**У области друштвене бриге о деци и пословима борачко-инвалидске, социјалне и здравствене заштите у извештајном периоду:**

**-** Поднето је 315 захтева за остваривање права на дечији додатак. Позитивно је решенo 294 захтева. О 21 захтеву негативно је одлучено из разлога што је приход породице по члану домаћинства остварен по основу зарада, пензија или катастарског прихода већи од прописаног цензуса, односно донета су решења о одбацивању захтева због формалних недостатака. Поднете су 2 жалбе на решења, при чему је другостепени орган одбио обе и потврдио првостепена решења.

- Поднет je 221 затев за остваривање права на родитељски додатак мајке, од којих је 220 усвојено док је 1 захтев одбијен.

- Поднето је 214 захтева за једнократну помоћ породици за новорођенчад, од којих је 211 решено позитивно, док су 3 захтева одбијена.

- Поднето је и усвојено 177 захтева за остваривање права на породиљско одсуство и одсуство са рада ради неге детета,

- Комисији Фонда ПИО прослеђено је 28 захтева за вештачење здравственог стања детета, по којима је именована комисија поступала и дала мишљење.

- По основу службене евиденције издата су 3 уверења о корисницима права на дечији додатак.

**У области борачко инвалидске заштите** поступано је по свим поднетим захтевима. У складу са Законом о правима бораца, војних инвалида, цивилних инвалида рата и чланова њихових породица („Службени гласник РС“, број 18/2020) који се примењује од 01.01.2021. године по службеној дужности донета су нова решења за све кориснике борачко-инвалидске заштите (решења о признавању права на личну инвалиднину, породичну инвалиднину, месечно новчано примање, ортопедски додатак решење о престанку права услед смрти, решење о престанку права услед престанка школовања...), издавана уверења, ажурирани су подаци и вршене промене о корисницима права у овој области из наше надлежности у Јединственој бази података „Борци Србија“, вршена је месечна валоризација основних износа.

- Вршена је овера књижица за повлашћену вожњу.

- Поднето је 38 захтева за бесплатно коришћење паркинг места за особе са инвалидитетом од којих је усвојено 36 захтева, док су 2 захтева одбијена.

У оквиру осталих послова вршен је редован обрачун накнаде лекарима за стручно утврђивање времена и узрока смрти лица умрлих ван здравствене установе на територији општине Пожега.

**Послови стицања статуса енергетски угроженог купца**

У области социјалне заштите (послови стицања статуса енергетски угроженог купца) у извештајном периоду:

* Поднето је 334 захтева за стицање статуса енергетски угроженог купца. Позитивно је решено 330 захтева. Донета 4 решења о одбацивању захтева због формалних недостатака.

Захтеви за прибављање података из службених евиденција писаним путем:

* 10 захтева упућено Одељењу за утврђивање и наплату јавних прихода

Захтеви за прибављање података из службених евиденција путем Е - зупа:

* 17 захтева упућено Националној служби за запошљавање;
* 48 захтева упућено Служби за катастар непокретности;
* 24 извештаја о прегледу непокретности;
* 128 захтева упућено УПМКР-их;
* 40 захтева упућено УПМКВ-их;
* 51 захтев упућен ЦРОСО-у;
* 120 захтева упућена Републичком фонду за пензијско и инвалидско осигурање

**Послови пријема поднесака у области образовања, социјалне и здравствене заштите и повереник за избеглице**

У току 2020.године примљено и прегледано 315захтева за остваривање права на дечији додатак .

Примљен и прегледан 221 захтев за остваривање права на родитељски додатак мајке и оца.

Примљено и прегледано 214 захтева мајке и оца за остваривање једнократненовчане помоћи за новорођенче.

**На пословима повереника за избеглице и миграције** прослеђено 29дописа Комесаријату за избеглице и миграције Републике Србије.

Издато 27 разних потврда, за избегла и интерно расељена лица.

Донета 3 решења о укидању статуса избеглог лица.

Учествовано у прикупљању података за израду Локалног акционог планаза унапређење положаја избеглих, интерно расељених лица и повратника по основу споразума о реадмисији у општини Пожега 2021-2025. године, као и у поступку доделе грађевинског материјала и сеоских кућа за избегла и интерно расељена лица.

У оквиру рада Одељења, спроведена је процедура око расписивања Јавног конкурса за доделу средстава из буџета општине Пожега за подстицање програма или недостајућег дела средстава за финансирање програма од јавног интереса које реализују удружења у 2020. години, у складу са Одлуком о средствима за подстицање програма или недостајућег дела средстава за финансирање програма од јавног интереса које реализују удружења (,,Сл. лист општине Пожега” бр.14/18). Јавни конкурс је расписан 07.02.2020. године. Укупно је приспело 18 пријава од стране удружења, за 11 пријава је утврђено да нису административно исправне. Средства су одобрена за 7 подносиоца програма. Спроведени су текући административни послови током године везани за реализацију пројеката удружења и доделу средстава. Једно удружење није реализовало програм из објективних разлога, услед околности изазваних пандемијом Covid-19.

Учествовано је у раду Комисије за спровођење Јавног конкурса за доделу средстава удружењима за реализовање програма од јавног интереса у 2020. години, и праћењу реализације програма до краја текуће године.

Спроведене су активности у вези објављивања Јавних позива за доделу новчаних средстава за финансирање вантелесне оплодње у 2020. години. Објављена су 2 Јавна позива (13.01.2020. године и 2.10.2020. године). Поднето je 10 захтева за остваривање права на финансијску помоћ за вантелесну оплодњу, 6 захтева је усвојено и одобрена су средства, а 4 захтева су одбијена.

Учествовано је у доношењу Нацрта Одлуке о остваривању права на финансијску помоћ за вантелесну оплодњу (,,Сл.лист општине Пожега”бр. 8/20) и у раду Комисије за остваривање права на вантелесну оплодњу.

Урађен је Нацрт Одлуке о једнократној помоћи породици за новорођенчад (,,Сл.лист општине Пожега” бр. 10/20).

Урађен је Нацрт Локалног акционог плана за унапређење положаја Рома на територији општине Пожега 2021-2024. године и Нацрт Локалног акционог плана за унапређење положаја избеглих, интерно расељених лица и повратника по основу споразума о реадмисији у општини Пожега 2021-2025. године, у складу са сугестијама Комесаријата за избеглице и миграције Републике Србије.

У складу са епидемиолошком ситуацијом, у току 2020. године присуствовано је бројним ОNLINE предавањима, панелима и обукама: Национална конференција ,,Унапређење родне равноправности у Србији”; ,,Покренимо дијалог у области рада и запошљавања”; ,,Покренимо дијалог о локалним политикама запошљавања и родној равноправности’; Годишња конференција пројекта ,,Одрживи развој за све”; WEBINAR: ,,Како се образујемо у време Covid-19“; ,,Родна равноправност и одрживи развој - где је веза?”; Округли сто: ,,Утицај Covidа-19 на социјалну инклузију осетљивих група” итд....

Успостављена је сарадња са невладиним сектором ради пријављивања на конкурс подршке локалним удружењима за реализацију уличних акција са циљем промоције пројекта и унапређење родне равноправности у Србији, у организацији Фондације Ана и Владе Дивац и Фондације Центар за демократију под покровитељством Балканског фонда за демократију Амбасаде Краљевине Норвешке, одржани састанци са невладиним сектором у циљу успостављања и развоја дијалога о питањима од значаја за остваривање права и унапређење услуга у области социјалне заштите, бољег планирања социјалне политике и промовисања партнерских активности у процесу примене и праћења стратешких докумената у области социјалне политике, унапређења родне равноправности што ће резултирати даљим радом Одељења, Комисије за равноправност полова и Савета за социјалну политику општине Пожега.

Поред наведених послова који се односе на задовољавање потреба грађана у областима за које је надлежно Одељење за друштвене делатности, обављани су по потреби и други послови.

Руководилац Одељења

Оливера Бркић

1. **ИЗВЕШТАЈ О РАДУ ОДЕЉЕЊА ЗА ОПШТУ УПРАВУ И ЗАЈЕДНИЧКЕ ПОСЛОВЕ ЗА 2020.ГОДИНУ**

Одељење за општу управу и заједничке послове обавља управне и стручне послове у непосредном спровођењу закона и других прописа чије је непосредно спровођење поверено Општини у области држављанства, матичних књига, личног стања, брака, бирачких спискова, послове писарнице и архиве, послове радних односа у Општинској управи.

У Одељењу се обављају и послови који се односе на физичко обезбеђење објекта, редовно одржавање, чишћење, спремање и загревање радних просторија, послове везане за информациону технологију, образовно функционисање службе информатике у Општини, доставне послове и пружање угоститељских услуга за потребе органа Општине.

**СЛУЖБА ПИСАРНИЦЕ**

У оквиру ове службе у 2020. години су обављени послови примања странака, давања обавештења, експедиција поште, завођење предмета по класификацији у интерне доставне књиге, као и давање телефонских позива и слање поште преко факса.

У картотеку је заведено 2053предмета, од чега je архивирано 2026 предмета.

У књигу за место уписано је 1044 поднесака.

Препоручене поште у књигу препорука уписано је 632 пошиљке.

У књигу рачуна уписано је 1288 рачуна.

За енергетски заштићеног купца је примљено 334 поднесака.

За паркинг инвалидних лица примљено је 38 захтева.

Путем поште је отпремљено 7341 препорука, 223 обичне поште и 9 међународних пошиљака.

**ПОСЛОВИ МАТИЧНЕ СЛУЖБЕ**

Матичарске послове на подручју наше Општине обављају један матичар и два заменика матичара. У свом раду матичари примењују следеће прописе: Закон о матичним књигама, Закон о личном имену, Породични закон и подзаконске акте.

У периоду од 01.01.2020. до 31.12.2020. године извршени су следећи послови

Основни упис у матичну књигу рођених................................................27

Основни упис у матичну књигу венчаних..............................................64

Основни упис у матичну књигу умрлих...............................................439

Издатих извода из матичне књиге рођених .......................................1830

Издатих извода из матичне књиге венчаних .......................................531

Издатих извода из матичне књиге умрлих ........................................2068

Издатих уверења о држављанству ........................................................750

Издатих интернационалних извода ......................................................136

Проведено пресуда о разводу брака ........................................................50

Месечни статистички извештаји.............................................................. 12

Састављено записника о враћању на девојачко презиме..........................1

Проведено решења о промени личног имена ..........................................20

Проведено чињеница о венчању и смрти ............................................1110

Издатих уверења о слободном брачном стању ......................................21

Потврде за режијску карту ........................................................................2

Проведено промена за СУП.................................................................1520

Списи разно ..............................................................................................55

Отпуст из држављанства ..........................................................................4

Издатих уверења из матичне књиге рођених и књиге држављана...... 6

Унето МКР, МКВ, МКД, И МКУ у компјутер укупно ......................530

На захтев послатих и издатих извода МКР,МКВ И МКУ…………....50

Решење о промени презимена ................................................................10

Решења о промени имена..........................................................................2

Решења о накнадном упису у МКР .........................................................0

Решења о накнадном упису у МКУ.........................................................4

Разне исправке у МКР,МКВ и МКУ........................................................1

Решења о поништењу уписа у МКР.......................................................41

Решење о поништењу уписа у МКУ........................................................1

У Одељењу за општу управу и заједничке послове обављани су послови из области радних односа за органе општине. У законском року су донета решења о утврђивању права на коришћење годишњег одмора за 2020. годину за све запослене у Општинској управи. Остала решења о плаћеном и неплаћеном одсуству и решења по другим основама из радног односа, донета су у складу са нормативним актима Општинске управе општине Пожега, у зависности од потреба односно по поднетим захтевима.

У 2020. години је за 6 запослених лица престао радни однос због одласка у старосну пензију односно по другом основу.

У овом Одељењу се обављају и послови координатора за помоћно техничке послове.Обављани су послови који се односе на одржавање возила (регистрација, сервис, набавка горива и мазива, поправке), одржавање зграде Општине и опреме, давање савета и координација са економом око набавке потрошног репроматеријала и средстава везаних за несметано функционисање службеника Општинске управе и Кабинета председника.

У оквиру послова вођења бирачких спискова проведене су промене и донета решења у Јединственом бирачком списку:

-Упис по основу стицања пунолетства…………………………………………..292

- Упис по основу пријаве пребивалишта...............................................................220

- Упис по основу пријема у држављанство РС ........................................................9

-Упис по основу враћања пословне способности.................................................... 0

- Упис по основу пријаве пребивалишта интерно расељеног лица........................3

- Промена личних података .................................................................................. 172

- Промена адресе пребивалишта …………………..…………….. ……………344

- Промена адресе боравишта интерно расељеног лица……………………….......0

- Брисање по основу отпуста из држављанства РС………………………………..4

- Брисање по основу дуплог уписа………………………………………………….0

- Брисање по основу одјаве пребивалишта………………………………………199

- Брисање по основу губитка пословне способности……………………………...1

- Брисање по основу смрти……………………………………………………….483

- Брисање боравишта интерно расељеног лица………………………………… 2

- Упис за гласање по месту боравишта у земљи…………..................................39

- Упис за гласање по месту боравишта у иностранству…………………….......15

- Потврда о упису у бирачки списак………………………………………………0

- Потврда о гласачком праву…………………………………….........................199

- Исправка техничке грешке………………………………………………………..3

- Брисање по службеној дужности .........................................................................16

2020. године су одржани избори за Народне посланике Републике Србије и избори за одборнике Скупштине општине и по налозима Министарства државне управе и локалне самоуправе благовремено су спроведене све предизборне и изборне радње.

У делу посебног бирачког списка за припаднике националних мањина у 2020. г. су донета два решења и то један упис на лични захтев и једна промена личних података

У овом Одељењу су се обављали послови који се односе на редовно одржавање, чишћење, спремање и загревање радних просторија и пружање угоститељских услуга за потребе органа Општине.

Обављани су послови везани за информациону технологију, организовано функционисање службе информатике у Општини.

Руководилац Одељења

**Милорајка Марковић**

7**. Одељење за инвестиције, јавне набавке и развојне пројекте**

**ИЗВЕШТАЈ О РАДУ за 2020. годину**

У извештајном периоду, по налозима одговорних лица, укупно је спроведено 37 поступака јавних набавки и 54 поступака набавки на које се закон не примењује.

Израђен је план јавних набавки за Општинску управу као Наручиоца. Поступајући по налогу одговорних лица План јавних набавки Општинске управе измењен је 7 пута.

У складу са законском обавезом благовремено су послата по четири квартална извештаја Управи за јавне набавке и Државној ревизорској институцији за наручиоца Општинска управа Пожега.

**СПРОВЕДЕНИ ПОСТУПЦИ**

ПОДАЦИ О ЈАВНИМ НАБАВКАМА

До 30.06.2020. године на снази, односно у примени је био Закон о јавним набавкама(„Службени гласник РС“ број 124/12, 14/2015, 68/2015).

Од 01.07.2020. године у примени је нови Закон о јавним набавкама („Службени гласник Републике Србије“ брoj 91/19)

Законом о јавним набавкама („Службени гласник Републике Србије“ брoj 91/19), уређен је поступак спровођења јавних набавки за јавне и секторске наручиоце .

Наручиоци , у смислу Закона о јавним набавкама, су јавни и секторски.

По новом закону, не спроводи се поступак јавне набавке мале вредности.

По новом закону, повећана је вредност тзв.прагова до којих се Закон не примењује.

Одредбе Закона о јавним набавкама се не примењују на:

1)набавку добара, услуга и спровођење конкурса за дизајн, чија је процењена вредност мања од 1.000.000,00 динара и набавку радова чија је процењена вредност мања од 3.000.000,00 динара

2) набавку друштвених и других посебних услуга из члана 75. овог закона чија је процењена вредност мања од 15.000.000,00 динара када набавку спроводи јавни наручилац, односно мања од 20.000.000,00 динара када набавку спроводи секторски наручилац.

Чланом 54. по старом закону, односно по члану 88. Закона о јавним набавкама(«Сл.гл.»бр.91/19) прописана је обавеза сваког Наручиоца да донесе годишњи план јавних набавки и да га објави на Порталу јавних набавки у року од 10 дана од дана доношења.

Наручилац је обавезан да доставља Канцеларији за јавне набавке за јавне набавке годишњи извештаје о спроведеним поступцима набавки на које се Закон не примењује.

Подаци о јавним набавкама се у складу са законом, објављују на Порталу јавних набавки, на сајту општине Пожега - [www.pozega.org.rs](http://www.pozega.org.rs) , као и на Порталу Службених гласила РС.

**ПЛАН ЈАВНИХ НАБАВКИ ЗА 2020. ГОДИНУ**

План јавних набавки за 2020. годину може се видети на Апликацији Управе за јавне набавке.

**СПРОВЕДЕНИ ПОСТУПЦИ ЈАВНЕ НАБАВКЕ**

У току 2020. године Општинска управа Пожега спровела је 37 поступака јавних набавки

Поступци јавне набавке (поступци јавне набавке мале вредности -по старом закону и отворени поступци) који су спроведени у 2020. години су:

1. Набавка противградних ракета
2. Гориво за возила Општинске управе
3. Набавка рачунарске опреме
4. Електрична енергија
5. Набавка уџбеника за социјално угрожену децу
6. Набавка система расвете и разгласног система за велику салу Културног центра
7. Набавка 10 пакета разних добара за потребе интерно расељених лица
8. Угоститељске услуге
9. Израда техничке документације за санацију,затварање и рекултивацију несанитарне депоније Годовик
10. Пројекат крака улице Нићифора Максимовића и дела улице Николе Пашића, поред робне куће “Идеа“
11. Услуга личног пратиоца детета
12. Набавка уџбеника
13. Набавка пакета за потребе интерно расељених лица
14. Радови на реконструкцији крака улице Николе Пашића(поред робне куће“Идеа“)
15. Набавка безбедносних ауто седишта за децу
16. Радови за изградњу дечјег игралишта у Пожеги на катастарској парцели број 517/1КО Пожега (код нове цркве)
17. Услуга израде измене и допуне Плана генералне регулације општине Пожега
18. Реконструкција улица: Воденичка Л=145м, Ратарска Л=130м, Васка Попе Л=140м и три крака улице Бана Милутина Л=160м
19. Услуга превоза, набавка и уградња каменог тампона на макадамским путевима на територији општине Пожега
20. Услуга израде урбанистичког пројекта за кат.парцелу 518/ 2 на којо се налази објекат Гимназије и Техничке школе
21. Услуга израде техничке документације за потребе изградње топлификационе мреже и подстаница за грејање јавних објеката у Пожеги
22. Услуга израде пројектне документације за асфалтирање локалног пута Пожега-Стрмац-Доња Добриња и некатегорисаног пута Миљаковина-Глумач-Државни пут Пожега-Косјерић
23. Одржавање хоризонталне сигнализације
24. Услуга израде пројектне документације за изградњу потисног цевовода –„Старо извориште-резервоар Лисиште“(Л=1500м)
25. Пројекат за извођење радова на изградњи одводног канала за површинске воде из улице Бана Милутина до Бакионичког потока
26. Хитни радови на уређењу делова Засељске реке и потока Дубока на територији општине Пожега
27. Услуга израде плана детаљне регулације “Ромско насеље Лисиште“ у Пожеги
28. Радови на редовном одржавању инсталација и опреме на објектима јавне расвете у Пожеги
29. Крпљење ударних рупа
30. Поправка заштитних и мостовских ограда на локалним путевима, регулисање отицања површинских вода на локалним путевима и улицама , израда линијских решетки, бетонских пропуста и канала
31. Услуга израде техничке ндокументације за мерна и мернорегулациона мерна места и повезивање у постојећи систем даљинског надзора и управљања за водоводни систем Пожега
32. Услуга израде идејног пројекта реконструкције улице-пута „Жабића пут“ у дужини од 1200 м
33. Услуга израде идејног пројекта реконструкције пута „Годовик Самар-Грдовићи Ариље“ у дужини од 4000м
34. Услуга израде техничке документације за реконструкцију локалног општинског пута за Засеље L=3000m
35. Зимско одржавање улица и путева на територији општине Пожега,2020/2021
36. Услуга израде пројекта реконструкције улице Бана Милутина
37. Услуга јавног превоза

У току 2020. године спроведено је 54 поступака набавки на коју се Закон не примењује, од тога 21 поступак по новом закону- (на основу годишњег извештаја о набавкама на коју се Закон не примењује објављеног на Порталу јавних набавк, спроведено је 6 поступака набавки добара, 14 поступака набавки услуга и 1 поступак набавке радова).

У току 2020. године због почетка примене новог Закона о јавним набавкама („Сл.гл.бр.“91/19) присуствовали смо, као службеници за јавне набавке, семинарима и обукама за рад на новом порталу јавних набавки. Обука за рад на новом порталу јавних набавки вршена је у Великој сали Општинске управе којој су присуствовале заинтересоване колеге и из других буџетских установа наше општине.

Обуку су вршиле колеге из Канцеларије за јавне набавке и Центра за менаџмент набавки.

Присуствоали смо и семинарима у Ариљу које су организовале колеге из тамошње Општинске управе, а обуку спровели „Семинари Србије“.

У септембру месецу је донет и усвојен правилник о ближем уређивању поступака јавних набавки у општини Пожега.

Осим послова у вези јавних набавки обављани су и други послови из надлежности Одељења:

- Координација са Канцеларијом за управљање јавним улагањима;

- Дописи упућени другим органима или организацијама, одговори на тужбе;

- сви административно технички послови из надлежности Одељења.

I. ТЕКУЋЕ ПОПРАВКЕ И ОДРЖАВАЊЕ

У складу са Програмом рада за 2020. Годину и спроведених јавнх набавки за радове и услуге, извршени су следећи послови:

1. Зимско одржавање локалних путева на територији општине у складу са програмом Зимског одржавања путева , а на основу временских услова и распореда дежурстава службе.

2. Крпљење ударних рупа на улицама у граду и локалним путевима на територији Општине Пожега за 2020. Годину.

3. Радови на појачаном одржавању локалних путева, изведени су:

• на путу за Засеље испод подвожњака у дужини од 90 м.

• На путу за Отањ у дужини од 140 м

• На Мићића путу у Годовику у дужини од 150 м

4. Одржавање вертикалне саобраћајне сигнализације на захтев МУП–а Пожега и саобраћајне инспекције. Такође је вршено и одржавање постојеће саобраћајне сигнализације. Сигнализација је постављана на локалним путевима, на прикључним и искључним деловима саобраћајних петљи и улицама у граду.

Вршено је постављање нових стубова, замена и постављање нових саобраћајних знакова. Извршена је поправка (исправљање) оштећених саобраћајних знакова.

5. Хоризонтална саобраћајна сигнализација је обновљена у јуну и јулу месецу.Извршено је обележавање хоризонталне саобраћајне сигнализације улица у граду (средишна линија , пешачки прелази, натписи, лежећи полицајци) као и и на локалном путу Пожега –Луново Село и Пријановићи-Пилатовићи ( средишна линија).

6. Светлосна сигнализација. Вршена је контрола , надзор, управљање и одржавање светлосне сигнализације које обухвата замену и поправку опреме и сијалица на четири семафорске раскрснице и четири уређаја „трчећег пешака“.

7. Градски трг. Поправка сатова и уградња лед панела.

8. Одржавање и поправке уличних и путних решетки , шахти, канала, пропуста и банкина у односу на расположива средства.

II. ИНВЕСТИЦИЈЕ У „ДРУМСКИ САОБРАЋАЈ“

• Надзор на изградњи улице Ратарска у насељу Миловића ливаде у дужиниод 200м.

• Надзор на изградњи крака улице Николе Пашића и паркинга код робне куће ИДЕА, у дужини од 90 м.

• Надзор на изградњи улице Павла Штула , насеље Зеленац. Л=1000 м.

• Надзор на појачаном одржавању –асфалтирању приступних улица у улицу Књаза Милоша, Нићифора Максимовића укупне дужине 200 м.

• Надзор на асфалтирању пута у Тометином Пољу крак „Радовановићи“ и крак „Мали Маљен“ у дужини од 350 м.

Остало:

• Надзор на изградњи дечијег игралишта код нове цркве.

• Надзор на изградњи саобраћајне сигнализације код школе у Здравчићима.и Јежевици

• Надзор на изградњи аутобуског стајалишта код старе аутобуске станице.

• Координација и примопредаја радова на реконструкцији локалног општинског пута Радовци-Висибаба, у дужини од 2170 м, који је финансиран из средстава Путева Србије по посебном налогу.

• Координација и примопредаја радова на реконструкцији локалног општинског пута Врањани- Здравчићи dužine 2400m. који је финансиран из средстава Путева Србије по посебном налогу.

• Координација и примопредаја радова на реконструкцији улице Павла Штула u dužini od 1000m који је финансиран из средстава Путева Србије по посебном налогу.

III. ИНФРАСТРУКТУРНИ ПРОЈЕКТИ.

Координација на изради пројеката:

• Изградња потисно-дистрибутивног цевовода од старог изворишта до резервоара Лисиште

• Реконструкција Пута за Стрмац други део

• Реконструкција Пута за Миљаковину други део

• Реконструкција Пут за Годовик Самар-Грдовићи Ариље

• Реконструкција Пута за Засеље , други део

• Реконструкција „Жабића Пут“

• Реконструкција крака улице Николе Пашића и паркинга

• Регулација потока у Бакионици код улице Бана Милутина.

• Санација и рекултивација не санитарне депоније смећа у Годовику.

• Идејно решење топловода и подстаница у склопу пројекта градске топлане на био гориво.

IV. ОБЈЕДИЊЕНА ПРОЦЕДУРА:

У оквиру делатности одељења спровео сам следеће поступке:

• Употребна дозвола за реконструисани објекат пумпне станице

• Грађевинска дозвола за изградњу потисно повратног цевовода од пумпне станице до резервоара Лисиште

• Решење о одобрењу за градњу крака улице Николе Пашића код робне куће ИДЕА. пријаву радова,

V . **ЈАВНЕ НАБАВКЕ**

Учествовање у процесу јавних набавки као члана комисије за израду техничких спецификација , отварању понуда ,оцени понуда и предлогу одлуке о додели уговора из области радова и услуга на одржавању путне инфраструктуре и инвестиционих радова.

VI. **ОСТАЛИ ПОСЛОВИ ИЗ ДЕЛОКРУГА ОДЕЉЕЊА:**

• Издавање услова из области путне инфраструктуре за пројектовање и изградњу објеката а према захтеву одељења за урбанизам,

• Давање сагласности за раскопавање јавних површина

• Израда планова и програма за наредну годину.

• Други послови по налозима претпостављених.

**АДМИНИСТРАТИВНИ ПОСЛОВИ**

Током 2020. године вршени су следећи административни послови:

-пријем дописа, приговора, шпотврда, захтева за референц листу, захтева за поправку путева, улица и тротоара,захтева за раскопавање јавних површина, ситуација, обрачуна, рачуна и остале опште документације, захтева за бесплатну правну помоћ итд.

-формирање предмета по сваком достављеном документу у одељење у општи деловодник, заведен и датиран, форматиран у омот

- предаја докумената-предмета сваком референту задуженом за извршење одређених послова преко интерне доставне књиге

-вођење интерне књиге о достави документације-предмета

-вођење књиге деловодника \*Понуде\* о пријему доспелих понуда по расписивању тендера по свим јавним набавкама и набавкама на које се Закон не примењује

-вођење деловодника за јавне набавке мале вредности и отворених поступака, затим за набавке на које се Закон не примењујер(тј.наруџбенице)

-отварање предмета по свакој јавној набавци, тј. Формирање предмета по основу плана и измене плана јавних набавки

- отварање пријемног листа понуда за сваки поступак набавке

-евидентирање понуда кроз листинг (који остаје у предмету), па кроз књигу за пријем понуда

-расписивање по управом поступку (ОУП-16), повратница , доставница , а затим следи и датумска констатација о експедитивности документа

-исписивање документације која се доставља на пошту

-улагање сваке повратнице, доставнице или препоруке у одгворајући предмет уз предметни лист

-вођење књиге о експедицији уговора потписаних од стране наручиоца

-провера унетих предмета у регистар свеску по азбучном реду и архивација кроз деловодник

-архивирање предмета јавних набавки у посебне фасцикле са списковима предмета у истој

-активација предмета из а/а, при достави тражених података по одређеним предметима који су у раду

-архивирање предмета који су завршени по поступцима јавних набавки, као и набавки на које се Закон не примењује

-вођење књиге о присутности радника на послу

-вођење деловодне књиге о бесплатној правној помоћи

-свакодневни рад са странкама

-извршавање осталих послова по налогу непосредног руководиоца

**ОДРЖАВАЊЕ ГРАДСКЕ ЧИСТОЋЕ, ПРАЊЕ И ОДРЖАВАЊЕ ЈАВНИХ ЗЕЛЕНИХ ПОВРШИНА ПЕРИОД /ЈАНУАР-ОКТОБАР/**

Радове на одржавању градске чистоће, прања и одржавања јавних зелених површина у граду врши Ј.К.П. '' Наш Дом'' Пожега, а послови се финансирају из средстава комуналне потрошње одобрених буџетом Општине Пожега. Надзор над извођењем ових послова врши "Одељење за инвестиције , развојне пројекте" као делатност од посебног друштвеног интереса.

**Чишћење јавних површина**

Планом одржавања јавне хигијене предвиђено је да се редовно чисте (метлају) улице и тротоари у граду, тј. јавна површина око 100.000 м2. Комплетна површина предвиђена за чишћење је парцијално одржавана у складу са седмичним планом, једном или више пута недељно, а у зависности од густине пешачког саобраћаја.

Имајући у виду променљиве климатске услове, дотрајалост коловозног застора, велику густину саобраћаја, паркирана возила по коловозу улица, што отежава извршење ових послова, може се рећи да је постигнута задовољавајућа хигијена јавних површина у граду.

**Прање јавних површина**

Планом одржавања јавне хигијене предвиђено је прање јавних површина од 393.480,00 м2 + 10% два пута месечно ужег дела града у континуитету и једном месечно приградских насеља која су физички одвојена једна од других.

Током прања вршено је чишћење ризле, блата, лишћа као и самоникле траве.

Чишћење сливника кишне канализације је и ове године планирано да се обавља уз прање јавних површина два пута годишње, рано у пролеће и средином јесени. Са почетка пролећа, како је предвиђено Програмом рада, остварен је само делимичан учинак у односу на планирани. Током године овај посао је незнатно урађен.

Планирано чишћење сливника у јесењем периоду није вршено.

Предвиђено је да се Бакионички поток чисти 3 пута годишње, тј. у III, VII и X месецу. Ове године је Бакионички поток чишћен уз прање, тако да је из корита потока и са каскада уклоњен отпад.

**Зимско чишћење јавних површина**

У зимском периоду чишћење пешачких јавних површина односи се на ручно и машинско чишћење снега и леда уз посипање соли, које се обављају по седмичном плану, као први приоритет. Из појединих улица вршено је одношење снега и леда ван града.

Укупно зимско одржавање саобраћајница предвиђено за чишћење од снега и леда износи 184,384,00 м2 +10%,( изузимајући улице које се чисте по програму одржавања локалних путева и улица).

Због природних утицаја и просечне количине падавина (снега) почетком јануара месеца, обим посла је био делимично увећан .

Може се константовати да је постигнут задовољавајући учинак на чишћењу у зимском периоду, обзиром на дотрајалост механизације.

Уређење и одржавање зелених површина

У послове хигијене за здравији и лепши изглед града спадају и послови на одржавању зелених површина који се изводе кроз чишћење и одржавање травнатих површина, садњу и одржавање цветних површина (сезонског и трајница), украсног шибља, четинара, дрвореда, живе ограде, одржавање мобилијара, справа за игру, жардињера, клупа, ограда и дрвених елемената на Тргу, одржавање путног земљишта чишћење крила, обала и корита Бакионичког потока..

Карактеристика ових послова је што се они морају обавити у тачно одређеном вегетативно оптималном периоду, па ако се не изврше на време, морају сачекати следећи оптимални период.

Током године спроведене су мере по питању квалитета радова како би се благовремено изводили радови и тиме спречило нагомилавање послова за следећу сезону а самим тим и повећање трошкова.

Уређујући зелене површине у овом периоду извршено је кошење парковских травњака. На Тргу је сађено сезонско цвеће и то у два наврата пролеће и јесен , у саксијама на кандилабрима посађене су ледене мушкатле.

Кроз одржавање вршено је окопавање цветних површина са заливањем и прихраном.

Извршено је орезивање дрвореда, уклањање нископадајућих грана. У току године вршено је уклањање коренитих избојака. Уклоњена су осушених и поломљених стабла по улицама и парковима.

По захтеву председника општине, дат је посебан налог за кошење траве на стадиону „Слога“ у Пожеги.Посебан налог за кошење траве у кругу Болнице у Пожеги дат је за површину од око 15.000м2

Кошење и крчење путног земљишта са уклањањем ''амброзије'' вршено је током целе године на подручју града у површини од 257,819 м2. У току године у два наврата вршено је кошење, крчење крила и обала Бакионичког потока.

У току године вршено је одржавање (фарбање) мобилијара (клупа и справа за игру), клупа и дрвених елемената на Тргу.

**ЈАВНА РАСВЕТА**

Текуће поправке и одржавање:

Вршено је редовно одржавање јавне расвете.

Ове послове у току године је обављало предузеће “ ВБ Енегетик“ из Чачка до октобра. Од октобра одржавање јавне расвете је преузела фирма ” РБ Електро” из Пожеге, након спроведеног поступка набавке .

На кварове на инсталацијама у највећој мери утиче старост инсталација, стубова и светиљки, као и чињеница да се у великом броју случајева кварови на подземним исталацијама изазивају неконтролисаним раскопавањима јавних површина у зони истих.

Инвестиције у јавној расвети: започети су радови на замени постојећих светиљки лед расветом (у 2018. Години), а у 2020-тој је уграђено преосталих 74 светиљке, на основу закљученог јавног уговора о јавно-приватном партнерству за вршење услуга реконструкције, рационализације и одржавања јавног осветљења у Општини Пожега, са групом понуђача:

1. Smart Energy investment Kft ogranak SEI Beograd Kralja Aleksandra 84/3

2.Ogranak U Light Kft Novi Sad, Bulevar Evrope 23/5/61

3. U Light kft Budimpešta , ut Bartok Bela 92-94. B. Ihaz IV em. 39.

4. Keep Light doo Beograd, Trgovačka 16a

Крајем 2020-те године склопљен је уговор са фирмом ” GT Light” из Ужица о набавци декоративне новогодишње расвете.

**УРЕЂЕЊЕ, КОРИШЋЕЊЕ, УНАПРЕЂЕЊЕ И ЗАШТИТА ГРАДСКОГ ГРАЂЕВИНСКОГ ЗЕМЉИШТА НА ТЕРИТОРИЈИ ОПШТИНЕ ПОЖЕГА ЗА 2020 ГОД.**

**1.** На основу захтева Одељења за урбанизам комуналне делатности и заштиту животне средине Одељење за инвестиције јавне набавке и развојне пројекте примило је 25 захтева за Обрачун Доприноса за уређење градског грађевинског земљишта. Одељење за инвестиције је регистровано у АПР-Србије на Порталу за електронску регистрацију са улогом Имаоца Јавног Овлашћења. Након достављања захтева за обрачун кроз ЦЕОП, у Одељењу за инвестиције, јавне набавке и развојне пројекте формира се предмет у аналогном облику након чега је службеник,имаоц јавног овлашћења, извршио обрачун и послао одговор електронским путем надлежном одељењу.

**2.** У склопу примене Одлуке о грађевинском земљишту (Сл.лист Општине Пожега бр.3/2010) и Одлуке о измени и допуни одлуке о грађевинском земљишту(Сл.лист Општине Пожега бр.1/2015) странке које су измириле обавезе плаћања Доприноса до почетка изградње објекта-Пријаве за извођење радова, могле су добити Потрврду да су све обавезе измирене како би њихов захтев за пријаву радова био прихваћен на Порталу за електронску процедуру.Укупно је уручено 17 Потврда о измиреним обавезама за уређење грађевинског земљишта. Ове потврде неопходне су инвеститорима како би завршили процедуру добијања употребне дозволе.

**3.** У току 2020 год.је непосредно уручено више Образаца за подношење захтева за коришћење јавне површине, од чега је сачињено 30 сагласности за заузимање јавних површина, корисницима који су регистровани у АПР-у Србије , или физичким лицима, а на основу Одлуке о постављању мањих монтажних објеката на површинама јавне намене у пословне сврхе(Сл.лист Општине Пожега бр.8/08)

Руководство општине у обраћању јавности преко медија даје Обавештење да корисници јавних површина неће плаћати надокнаду за коришћење тј.заузимање јавне површине за 2020 год. због смањеног обима пословања услед COVID-мера везаних за инфекцију вирусом. Услед тога нису достављена Решења за заузимање јавних површина на адресе физичких и правних лица, већ само Сагласности за заузимање и коришћење јавне површине.

**4.** Крајем2020 год. тачније у децембру месецу кренуло је зимско чишћење и одржавање у градској зони општине Пожега.У склопу ових радних активности дато је више десетина налога за чишћење града и посипање соли у оним деловима који нису били обухваћени планом и програмом рада на одржавању.

**5.** На захтев више од 30 власника – превозника, издата су Решења о привременом проласку кроз град , камиона носивости преко 5 тона.Решења су формулисана на захтев саобраћајног инспектора Боривоја Марковића запосленог у Одељењу за инспекцијске послове у току 2019 год.

**Руководилац Одељења**

**8. Извештај о раду Одељења за правне и скупштинске послове за 2020. годину**

ГОДИШЊИ ИЗВ ЕШТАЈ О РАДУ ЗА СТРУЧНЕ И АДМИНИСТРАТИВНОТЕХНИЧКЕ ПОСЛОВЕ ЗА СКУПШТИНУ, ОПШТИНСКО ВЕЋЕ и СЕКРЕТАРСКЕ  
ПОСЛОВЕ ЗА НАЧЕЛНИКА ОПШТИНСКЕ УПРАВЕ И ЗАМЕНИКА НАЧЕЛНИКАОПШТИНСКЕ УПРАВЕ

У извештајном периоду за 2020. годину извршени су следећи послови:

- У 2020. години обављани су следећи послови: Примање поднесака за Општинско веће, припрема материјала за седнице Општинског већа и Скупштине , помагање у припреми дневног реда за седнице Општинског већа и Скупштине и комплетирање материјала за Општинско већа и Скупштину. Куцање, паковање и слање позива са материјалима за седнице Општинског већа и Скупштине, електронски и на кућне адресе.

- Вођена је евиденција о присутности већника и одборника на седницама Општинског већа и Скупштине.

- Вођени и куцани записници са 6 редовних седница Скупштине општине са укупно 114 тачака дневног реда.

- Вођени и куцани записници за 11 редовних седница Општинског већа са укупно 172 тачaкa дневног реда .

- Сазвано је 16 телефонскe седницe Општинског већа и сачињени су записници и закључци са истих, са укупно 33 тачака дневног реда.

- Одрађени су организациони послови за Службу, начелника општинске управе и заменика начелника Општинске управе (секретарски послови – примање поште, послови кореспонденције, скидање поште са еmail-a, примање странака, заказивање састанака и остали послови по налогу начелника и заменика начелника општинске управе).

- Обезбеђен је канцеларијски и други материјал за начелника општинске управе и заменика начелника Општинске управе.

- Сва донета акта на седницама Општинског већа и Скупштине, достављена су надлежнима и чувају се у документацији (комплетни материјали са седница Скупштине општине и Општинског већа).

- Обављани и сви други послови по налогу начелника општинске управе, заменика начелника Општинске управе , председника општине, заменика председника општине и председника Скупштине општине.

РЕФЕРЕНТ ЗА СТРУЧНЕ И АДМИНИСТРАТИВНО

ТЕХНИЧКЕ ПОСЛОВЕ ЗА СКУПШТИНУ,

ОПШТИНСКО ВЕЋЕ и СЕКРЕТАРСКЕ ПОСЛОВЕ ЗА ОПШТИНСКУ УПРАВУ

***Лела Богдановић***

**ПРЕДМЕТ: Извештај о раду за 2020. годину**

У току 2020. године скупштинска служба је обаљала све стручне и административно-техничке послове за радна тела Скупштине општине Пожега.

Одржане су:

- 4 седнице Савета за буџет и финансије,

- 12 седница Административно-мандатне комисије и 7 телефонских седница на којима су се доносила решења о годишњим одморима функционера, платама функционера која оверава председник Административно-мандатне комисије,

- 3 седнице Савета за здравље,

- 2 седнице Савета за безбедност,

- 3 седнице Савета за друштвене делатности (након спроведеног конкурса Савет је констатовао да се на конкурс пријавило 64 (шездесет четири) студента, а да 58 (педесет осам) студената испуњава услове, те је на основу тога донета Одлука о награђивању 58 студената новчаном наградом у висини од 25.500,00 динара),

- 1 седница Комисије за доделу општинских признања и

- 14 седница Комисије за називе улица, тргова, градских четврти, заселака и др. делова насељених места на територији општине Пожега (Скупштина општине Пожега је на својој седници од 28.02.2020. године утврдила предлог Одлуке о утврђивању назива улица и засеока на територији општине Пожега број 011-37/2020 од 18.12.2020.године. која је 02.03.2020. године достављена Министарству државне управе и локалне самоуправе ради добијања потребне сагласности.

Такође је донето Решење о расподели средстава за ученичке награде, на основу члана 22. Одлуке о буџету општине Пожега за 2020. годину (01 бр. 011-25/19 од 29.06.2019 године), а у сарадњи са Одељењем за друштвене делатности.

Примани су и завођени сви поднесци који су упућени председнику и заменику председника Скупштине општине Пожега и благовремено су обавештени о томе.

**Одељење скупштинских и правних послова**

:

9. **ОДЕЉЕЊЕ ЗА ПРИВРЕДУ И ЛОКАЛНИ КОНОМСКИ РАЗВОЈ ИЗВЕШТАЈ О РАДУ ЗА 2019. ГОДИНУ**

У току 2020. године извршено је низ редовних – планираних и ванредних послова и задатака из области рада и функционисања месних заједница, водопривреде, елементарних непогода и ванредних ситуација, као и послови и задаци по наређењу предпостављених старешина.

**Опис послова и задатака**

**Месне заједнице:**

- Редовна свакодневна сарадња са председницима и Одборима Месних заједница на пружању помоћи око реализације послова и задатака из делокруга рада МЗ (планирање, комунална изградња и др.)

- Контакти, пружање помоћи МЗ на реализацији послова око комуналне инфраструктуре, одржавање путева,живих ограда, уређења сеоских гробаља, објеката и др.

- Помоћ одборима МЗ око израде годишњих планова рада, реализацији и утрошку средстава добијених из Буџета општине приликом извођења комуналних радова по МЗ.

- Решавање разних питања из делокруга живота и рада грађана у МЗ.

- Више пута излажено на терен око утврђивања стања путне мреже по захтеву МЗ као и око утврђивања потребних података из других области.

**Водопривреда**

Издавање водних услова, сагласности и водних дозвола за довођење воде са природних извора као и за привредне субјекте за довођење воде за техничке потребе са водозахвата.

У 2020 години није било захтева за издавање водних аката.

Ажурирање, израда Оперативног плана за одбрану од поплава за подручје општине Пожега, (дато позитивно мишљење од ЈП Србијаводе) и усвојен од стране СО-е Пожега.

Издавање водних аката за изградњу грађевинских објеката (сарађују Србијаводе).

- Сарадња са другим општинама и градовима Слива Западне Мораве око организације и функционисања службе, израда и усвајање нормативних аката и Споразума о сарадњи.

- Рад на формирању и опремању јединице ЦЗ општине Пожега.

**Остали послови:**

- Рад у комисији за елементарне непогоде и Штабу за ВС ради заштите становништва и материјалних добара на територији општине у току и после елементарних непогода. У току 2020 године 18 пута излажено на терен по разним питањима поплаве, клизишта, оштећеност путева услед обилних падавина и тд., утврђивање штета, сачињавање записника и достављање надлежним органима. У већини случајева пропраћена активност на откалањању последица по наређењу предпостављених старешина.

-Сарадња са другим државним органима (Центар за социјални рад, Црвени крст и др.) по питањима социјално угрожених категорија становништва по МЗ.

-Рад у Комисији за попис имовине Општинске управе Пожега и Мених заједница (председник комисије).

Виши референт за послове рада МЗ,

комуналне делатности и водопривреду

Драган Петронијевић

**ИЗВЕШТАЈ О РАДУ ИМОВИНСКО-ПРАВНЕ СЛУЖБЕ ЗА 2020. ГОДИНУ**

У извештајном периоду из области-делокруга рада имовинско-правне службе који обухвата обављање послова који се односе на спровођење поступка експропријације, административног преноса непокретности, одузимања градског грађевинског земљишта ради изградње објаката од јавног интереса, спровођење поступка непотпуне експропријације-привременог заузимања земљишта ради изградње објеката од општег-јавног интереса, затим спровођење поступка споразумног одређивања накнаде по правоснажним решењима о експропријацији, администратривном преносу непокретности, правоснажним решењима о донетим у поступцима непотпуне експропријације-привременог заузимања земљишта, спровођење поступка извршења извршних решења донетих у напред наведеним поступцима по захтевима тражиоца извршења, конверзије права коришћења у право својине, послова који се односе на спровођење поступака за деекспропријацију непокретности по захтевима ранијих власника експроприсаног земљишта, враћање задружне имовине, поништаја правоснажних решења о изузумању земљишта из поседа ранијих сопственика, исправке граница грађевинских парцела, вођење поступака поводом поднетих захтева за доделу државне помоћи за оштећене стамбене објекте услед дејства елементарних непогода- поплава и града, вршење стручних и административних послова који се односе на давање у закуп тј. отуђење градског грађевинског земљишта из државне својине у складу са одредбама Закона о планирању и изградњи, чије одлучивање је у надлежности Скупштине Општине Пожега, као и вршење других послова који су одредбама наведеног Закона дати у надлежност имовинско-правне службе, затим вршење стручних и административних послова у вези са поднетим захтевима који се односе на утврђивање престанка својства јавног добра-путева у општој употреби за чијим коришћењем је престала потреба услед реконструкције и изградње истих у складу са одредбама Закона о путевима, и доделу тог земљишта заинтересованим лицима, вршење стручних и административних послова у вези са већ поднетим захтевима за враћање земљишта по основу Закона о начину и условима признавања права и враћању земљишта.... био је у раду укупно 35 захтев.Поред рада на решавању поводом поднетих захтева по одредбама Закона о општем управном поступку поступано је и по захтевима других државних органа, установа за достављање одговарајућих података –обавештења у вези са поступцима који се код истих воде.

ИЗВЕШТАЈ САСТАВИЛА

Самостални саветник

за имовинско-правне послове

Данка Анђелић

**ИЗВЕШТАЈ О РАДУ ЗА 2020.ГОДИНУ**

У сарадњи са Националном службом за запошљавање – испостава Пожега, учествовала сам у изради Локалног акционог плана за запошњавање за 2020.годину.

Као председник Комисије за куповину сеоских кућа са окућницом и набавку пакета помоћи за поправку или адаптацију предметне сеоске куће са окућницом у оквиру регионалног стамбеног програма потпројект 5, обилазила сам терен, утврђивала затечење стање и састављала контролне листе за процену сеоских кућа. Обиђене су три сеоске куће.

Као председник Комисије за набавку пакета грађевинском материјала избеглицама у оквиру регионалног стамбеног програма, потпројекат 4-грађевински материјал обилазила сам терен и састављала извештај о потребном пакету грађевинског материјала за подносиоце захтева. Обиђена су три домаћинстава.

Решењем од стране председника општине број 01 бр.020-175/20 од 27.05.2020. именована сам за председника Комисије за доделу средстава црквама и верским заједницама. Комисија је у периоду од 15.06.-01.08.2020. године поступајући по поднетим пријавама на Конкурс, обишла 5 цркава ( Годовик, Горобиље, Пожега, Засеље, Горња Добриња) и извршила вредновање сваког предлога пројекта.

Решењем од стране председника општине број 01 бр.020-131/20 од 11.03.2020. именована сам за члана Комисије за спровођење Јавног конкурса за доделу средстава из буџета општине Пожега за подстицање програма или недостајућег дела средстава за финансирање програма од јавног интереса које реализују удружења у 2020. години.

По налогу Заменика председника и Начелника ОУ обилазила сам терен и доносила Решења за категоризацију угоститељских објеката.

У 2019. години Решењем предсеника општине број 01 бр.020-357/19 од 05.09.2019.год именована сам за члана Радног тима задужен за израду Локалног акционог плана за општину Пожега који је радио на изради поменутог плана и у 2020.години.

Решењем од стране председника општине број 01 бр.020-442/20 од 08.11.2019. именована сам за координатора пројекта „Међуопштински ГИС алати за добро управљање“ који општина Пожега спроводи са градом Чачком и општинама Горњи Милановац, Ариње и Лучани, који је и током 2020. године радио на развијању, реализацији и имплементацији ГИС.

Као члан Комисије за контролу наменски додељених средстава пренетих од Републике Србије а на основу уговора закљученог између Кабинета министра без портфеља задуженог за регионални развој и координацију рада јавних предузећа, општине Пожега и Прве сложене земљорадничке задруге „Наши воћари Милићево село“, Комисија је изласком на терен извршила контролу додељених средстава из поменутог Решења и на лицу места.

Учествовала сам у попуњавању модела пријаве пројекта "Дечја кућа 3+"; Упитника о социо-економским последицама и утицају епидемије/ванредног стања на локалне заједнице; у име Сталне конференције градова и општина попуњавала сам Упитник о стању и потребама руралне инфраструктуре на територији општине који је припремљен у оквиру пројекта „Институционална подршка СКГО – трећа фаза“, финансираног од стране Швајцарске владе; Попуњавала сам [Упитник за утврђивање потреба за стручним усавршавањем општине Пожеге](https://docs.google.com/forms/d/e/1FAIpQLSdmOcCK1_ZcOJL0-LwUVkbhZsvFHC4JNr4PF5AA590ZPCp_lg/viewform?vc=0&c=0&w=1&usp=mail_form_link); Попуњавала сам упитник о европским интеграцијама 2019/20 EU PRO Communications; учествовала сам у анкети – „ПУЛСЕ истраживање за јединице локалне самоуправе у Србији“.

|  |
| --- |
|  |
|  |
|  |
|  |

ИЗВЕШТАЈ САСТАВИЛА

Самостални стручни сарадник за послове

локалног економског развоја

Ивана Инђић

**ИЗВЕШТАЈ О РАДУ ЗА 2020.ГОДИНУ**

**ПОЉОПРИВРЕДНА СЛУЖБА**

Рад у управном поступку око доношења 19 решења за промену намене пољопривредног земљишта;

Урађен предлог годишњег Програма заштите, уређења и коришћења пољопривредног земљишта у државној својини на територији општине Пожега за 2020.годину, на који је добијена сагласност од Министарства пољопривреде, шумарства и водопривреде и исти усвојен од стране Скупштине општине Пожега;

Спровођење конкурса за регресирање вештачког осемењавања крава у 2020 години.

Рад на спровођењу Уредби и Правилника донетих од стране Владе Републике Србије а које се односе на област пољопривреде у 2020.години;

Поступање по разним дописима и материјалима добијених од стране Владе Републике Србије, Министарства пољопривреде, шумарства и водцопривреде, Управе за пољопривредно земљиште, Канцеларије за јавна улагања и др.;

Рад у комисији за утврђивање штете у пољопривреди насталих услед елементарних непогода као и састављање писаних извештаја о висини и врсти настале штете;

Урађен предлог Програма мера подршке за спровођење пољопривредне политике и политике руралног развоја општине Пожега за 2020.годину, на који је добијена сагласност Министарства пољопривреде, шумарства и водопривреде и исти усвојен од стране Скупштине општине Пожега;

Рад у оквиру пројекта „Оснаживање младих предузетника у области пољопривреде“ у срадњи општине Пожега и фондације „Ана и Владе Дивац

Рад на доношењу решења у вези категоризације угоститељских објеката за смештај;

Послови везани за рад штаба за ванредне ситуације општине Пожега;

Рад на разним пратећим и свакодневним административним пословима.

Извештај саставили саветник за пољопривреду,

**Биљана Тошић** и млађи саветник за пољопривреду **Радоица Бурлић**

**ИЗВЕШТАЈ О РАДУ ЗА 2020.ГОДИНУ**

У току 2020. године у оквиру обављања административних послова за потребе Комисије за повраћај пољопривредног земљишта одузетог по основу Закона о пољопривредном земљишном фонду друштвене својине и додељивању земље пољопривредним организацијама, и конфискованог због неизвршених обавеза из обавезног откупа пољопривредних производа по прописима о обавезном откупу, више пута је ургирано код РГЗ Службе за катастар непокретности Пожега за достављање података потребних за поступање у конкретним предметима и обављен је разговор са одговорним лицем наведене службе како би се пронашао начин за наставак рада на нерешеним предметима. С обзиром да је за заменика члана Комисије Решењем министарства именован други геодетски стручњак исти је одређен за вештака у више предмета и тренутно се у 13 предмета чека достављање налаза и мишљења вештака.

По налогу начелника Општинске управе обављала сам све потребне административне послове везане за стамбено збрињавање и економско оснаживање избеглих и интерно расељених лица почев од писања апликација на објављене Јавне конкурсе за доделу средстава, припреме потребне документације за спровођење пројеката и послове секретара свих Комисија за избор корисника помоћи како у просторијама Општинске управе тако и на терену.

Поступци отпочети 2018. године са циљем доделе помоћи интерно расељеним лицима кроз куповину сеоских кућа са окућницом, набавку пакета грађевинског материјала и доделу средстава за набавку робе и материјала за покретање развој и унапређење доходовних активности успешно су окончани куповином три сеоске куће са окућницом, једног пакета грађевинског материјала и десет пакета робе и материјала за унапређење доходовних активности.

У оквиру пројекта доделе помоћи интерно расељеним лицима кроз куповину сеоских кућа са окућницом отпочетог 2019. године одлуком комисије изабрана су два корисника помоћи и поступак се налази у фази закључења уговора између изабраних корисника и продаваца сеоских кућа.

Током 2020. године закључена су још два уговора са Комесаријатом за избеглице и обезбеђена средства за доделу помоћи избеглим лицима кроз куповину сеоских кућа са окућницом као и интерно расељеним лицима за набавку грађевинског материјала. Оба наведена пројекта налазе се у фази доношења одлуке о избору корисника помоћи.

Комисији за остваривање права на финансијску помоћ за вантелесну оплодњу, чији сам члан, до 15.06.2020. године поднето је пет захтева за остваривање права на финансијску помоћ за вантелесну оплодњу из средстава буџета општине Пожега од којих су четири захтева усвојена. С обзиром да се због измене републичких прописа у области финансирања поступака биомедицински потпомогнутог оплођења указала потреба за изменом општинске Одлуке о критеријумима за остваривање права на финансијску помоћ за вантелесну оплодњу учествовала сам на изради нове Одлуке о остваривању права на финансијску помоћ за вантелесну оплодњу коју је Скупштина општине Пожега усвојила 23.09.2020. године. По објављивању Јавног позива за доделу преосталих средстава опредељених за наведене намене Комисији је поднето још пет захтева од којих су два усвојена, а три одбијена.

Као члан Комисије учествовала сам у спровођењу конкурса за доделу средстава за финансирање и суфинансирање програма/пројеката цркава и верских заједница са седиштем на територији општине Пожега. На расписани јавни конкурс пијавило се пет црквених општина, Комисија је размотрила пристигле пријаве и након изласка на терен извршила вредновање сваког предлога програма/пројекта и извештај о спроведеном поступку конкурса доставила председнику општине.

У току 2020. године пружана је правна помоћ лицима са територије општине приликом оснивања удружења и привредних друштава и њихове регистрације код Агенције за привредне регистре.

Као члан општинског тима за пројекат „Међуопштински ГИС алати за добро управљање“ учествовала сам на неколико одржаних састанака на којима је најпре утврђена динамика за спровођење пројекта, припремани међуопштински и општински документи неопходни за реализацију пројекта и договарано конвертовање општинских планова у ГИС формат.

Поред наведеног израђен је низ нацрта решења и аката за потребе Одељења за привреду и локални економски развој, дописи за Министарства РС, припремани нацрти различитих уговора, присуствовано презентацијама на тему позитивно - правних прописа који се примењују у раду локалних самоуправа и радним састанцима са различитом тематиком.

дипл. правник Ана Петковић

**ИЗВЕШТАЈ О РАДУ ЗА 2020.ГОДИНУ**

Решавање имовинско правних односа поводом изградње ауто пута Прељина - Пожега.

У току извештајног периода , од стране предлагача ЈП „Путеви Србије“, Београд, достављено је 20 захтева за привремено заузеће земљишта, предвиђеног за потребе формирања привремених саобраћајница, привремених саобраћајних прикључака и привремених објеката за потребе градилишта, односно припреме радова за потребе извођења радова на траси ауто пута Е 763 Београд – Пожега, деоница Прељина – Пожега.

По достављеним захтевима саслушани су власници парцела и донета решења која су постала правноснажна , те су по истим решењима закључени појединачни споразуми о накнади за предметне парцеле, биљне културе и грађевинске објекте постојеће на истим парцелама.

Одлучено о захтеву за накнаду штете која је настала извођењем радова на изградњи аутопута, односно, након изласка на терен и утврђивања штете у присуству вештака Градског завода за вештачење Београд , утврђена штета и закључен споразум о накнади са оштећеним лицима.

У току 2020.године , закључивани су споразуми о експроприсаном и привремено заузетом земљишту о којим предлозима су донета решења у 2019. години.

31.12.2020.године, узета су у рад 111 предлога предлагача ЈП „Путеви Србије“, Београд, за експропријацију парцела за трасу ауто- пута Београд – Пожега.

Рад у Комисији, именованој од председника општине , за утврђивање штете на стамбеним и другим објектима услед елементарних непогода.

Излазак на терен и обилазак 22 домаћинства оштећена услед поплава.

Подносилац извештаја

дипл. правник Драгана Милановић

**ИЗВЕШТАЈ О РАДУ У 2020. ГОДИНИ**

У току 2020 године извршено је низ редовних – планираних и ванредних послова и задатака из области функционисања АУТО –ТАКСИ ПРЕВОЗА на територији општинсне Пожега,послова оснивања гашења и свих промена за приватне предузетнике на територији општине Пожега,послова евидентирања возила за сопствени превоз на територији наше општине као и послови и задатци по наређењу претпостављених.

**Опис послова и задатака**:

-Редовна свакодневна сарадња са предузетницима којма је делатност такси превоз на територији наше општине.

-Вођење евиденције о броју регистрованих предузетничких радњи које се баве такси превозом.

-Вођење евиденције о броју такси возила на територији наше општине.

-Прикупљање и обрада документације потребне за рад по предатим захтевима.

-Вођење евиденције о броју возила регистрованих као возила за сопствени превоз.

-Издавање решења за возила за сопствени превоз.

-Пријем захтева за оснивање,брисање и промене ПР у АПР-у.

-Пријем захтева за промене решења ПР у АПР-у

-Пријем захтева за гашење ПР у АПР-у

-Издаванје потврда за пријем документације за АПР

-Вођење евиденције

**Број обављених послова по врстама**:

-Налог комисији за утврђивањe испуњености услова заодјаву такси возила:18

-Доношење решења за одјаву такси возила:18

-Налог комисији за утврђивање испуњености услова за возила која се убацују у такси превоз:16

-Уверење МУП-у да је такси предузетник поднео регистрациону пријаву за вршење такси превоза :16

- Доношење решења о испуњености услова за возило којим се обавља такси превоз:16

- Потврде за издате налепница за кровну ознаку такси возило:16

-Доношење решења о испуњености услова за возило за обављање такси превоза: 16

- Израда такси дозвола:16

- Пријем захтева за возила за сопствени превоз: 15

-Доношење решења за возила за сопствени превоз: 15

-Вођење евиденције за возила за сопствени превоз: 1

-Пријем захтева за АПР:93

-Издавање потврда за примљене захтеве:93

-Дневна евиденција примљених предмета: 74

-Дневна евиденција послатих предмета у АПР: 74

-Месечна евиденција о броју примљених предмета: 93

-Дописи за крај месеца: 12

-Обрачун експедиције поште: 12

-Обрачун накнаде за АПР: 12

-Уверења о отварању и затварању ПР за период пре оснивања АПР-а: 9

Подносилац извештаја

Бојовић Маријана

#### НАЧЕЛНИК ОУ,

#### Мирослав Ковачевић